«Umr daftari» turkumidan: Zulfiya. 3-qismli videofilm. | Xurshid Davron kutubxonasi\nMuallif Adib: Muborak kun, O'zbek tarixi, adabiyoti va madaniyati, Video, Audio,Foto 01.03.2016 комментария 2\n1 март– Атоқли шоира Зулфия таваллуд топган куннинг 101 йиллиги\nУстоз Зулфия опа таваллуди куни, бир кун олдин эълон қилган хотирамда ёзиб ўтганимдек, шахсан менинг тақдиримда катта ўрин тутган беназир, марҳаматли шоирага бағишлаган ва узоқ йиллар «Ёшлар» телеканалида менинг бадиий раҳбарлигимда тайёрланган 3 қисмли фильмни сизга тақдим этаман.\nЎзбек халқининг севимли шоираси, таниқли жамоат арбоби, Ўзбекистон халқ шоири Зулфия Исроилова 1915 йили Тошкентда, ҳунарманд оиласида туғилган. У хотин-қизлар билим юртида ўқиган вақтларидаёқ (1931-1934) адабий тўгаракларга қатнашиб, шеърлар машқ қилади. 1935-1938 йилларда Ўзбекистон Фанлар академиясининг Тил ва адабиёт институти аспирантурасида таҳсил олди.\n1938-1948 йилларда нашриётларда муҳаррир, бўлим бошлиғи, 1950-1953 йилларда эса «Ўзбекистон хотин-қизлари» (ҳозирги «Саодат») журналида бўлим бошлиғи, 1953-1980 йилларда эса бош муҳаррир бўлиб ишлади. Зулфия 17 ёшида нашр этилган «Ҳаёт варақлари» (1932) номли биринчи шеърлар тўплами билан Ойдин, Музайяна Алавия, Хосият Тиллахоновалар сафига кириб келди.\nШоира «Шеърлар» ва «Қизлар қўшиғи» (1938) каби поэтик асарларини она Ватан ва унинг дала, чўлларида меҳнат қилаётган пахтакорлар, тракторчи қизларнинг қайноқ ҳаётларига бағишлайди. Айни чоғда, мазкур тўпламлардаги шеърлари шоиранинг маҳорат сирларини эгаллаётган даврини характерловчи асарлар сифатида ҳам муҳим эди.\nУруш даврида «Уни Фарҳод дердилар» (1943), «Ҳижрон кунларида» (1944) каби тўпламларининг нашр этилиши Зулфиянинғ пешқадам шоирлар қаторига дадил кириб келаётганлигидан далолат берди. Бу тўпламдаги шеърлар Ватанга муҳаббат, душманга нафрат ва ғалабага ишонч руҳида яратилганлиги билан характерлидир.\nЗулфиянинг «Менинг Ватаним», «Қўлимда қуролу устимда шинел», «Бизни кут» каби умидбахш шеърлари уруш даври ўзбек шеъриятининг жанговар руҳини ифодаловчи асарлар қаторидан ўрин олган.\nШоиранинг урушдан сўнгги йилларда яратилган «Далада бир кун» (1948), «Тонг қўшиғи» (1953) каби шеърлар туркуми, шунингдек, «Мен тонгни куйлайман», «Юрагимга яқин кишилар» (1958), «Куйларим сизга» (1965) тўпламларида Ватан мадҳи, меҳнат жараёнида фидокорлик кўрсатаётган кишилар ҳаёти жўшиб куйланади. Унинг «Сўроқлайди шоирни шеърим» (1960), «Ойдин» (1953), «Қуёшли қалам» (1967) каби очерк ва достонлари Ҳамза, Ойбек, Ойдин, Ҳамид Олимжон каби устозларнинг ёрқин хотираларига бағишланган.\nЗулфия Ҳ.Олимжоннинг «Семурғ», «Зайнаб ва Омон» достонлари асосида пьеса ва опера либреттосини ҳам яратган.Шоира «Ўйлар», «Шалола» каби шеърий тўпламлари учун Ҳамза номидаги Республика Давлат мукофотига сазовор бўлган. Ҳинд мавзуидаги шеърлари учун Жавоҳарлаъл Неру номидаги халқаро мукофотга, тинчлик ва дўстликни тараннум этувчи асарлари ҳамда тараққийпарвар Осиё ва Африка ёзувчилари ҳаракатидаги фаол иштироки учун эса халқаро «Нилуфар» мукофотига сазовор бўлган.\nУнинг шеърлари рус, инглиз, немис, ҳинд, болгар, хитой, араб, форс ва бошқа тилларга таржима қилинган. Шоира Н.А.Некрасов, М.Ю.Лермонтов, Вера Инбер, Леся Украинка, Эди Огнетсвет, Марварид Дилбозий, Амрита Притам асарларини ўзбек тилига маҳорат билан таржима қилган.\nКеча жимжит, кўп гўзал кеча\nҚарайсану суқинг киради.\nЁнади гул, жилмаяр ғунча,\nЕллар ғир-ғир эсиб туради.\nАжаб, гўё тиниқ тўлин ой\nҲоким сезар осмонда ўзин,\nБахтли билар шу дам ҳойнаҳой,\nСайр этган-чун бутун ер юзин.\nТун мусаффо, кеча беозор,\nБиздайин соф нафас олади.\nУнда йўқдир ўтмишдаги зор,\nЯнги куйга қулоқ солади.\nОйда кулиш, электрда нур,\nЮрагимда севги тўлқини.\nДайди шамол елади ҳур-ҳур,\nОлиб кетар кўздан уйқуни.\nЕрга баҳор чаман тўшаган,\nОлма ҳали гулини тўкмаган.\nКўк бахмалга гуллар бурканган,\nЛаб очмаган, булбул ўпмаган.\nКўзим тушди олма гулига,\nДедим, тақсам энг гўзал бирин –\nСўйлаб берса… менинг чаккамда,\nДилбарлигин, гўзаллик сирин.\nГулга тўлган бутун коинот.\nШу манзара, шу ажиб чаман\nҚучоғида севинчга ботдим.\nОқшом завқин қониб ичиб мен,\nТоғ ортига ойни узатдим.\nМУҲАББАТ ТОНГИ КУЛГАНДА\nОқшом эди, ойдин кўприкда\nБарно қизу йигит турарди.\nОйни кутган оқшомги кўкда\nБешик-бешик булут юрарди.\nБулутларнинг ёриб қучоғин,\nОй кўрсатди олмос юзини.\nМағрур ташлаб ерга нигоҳин,\nТинглаб қолди йигит сўзини.\n“Хоҳи инон, хоҳи инонма,\nСенинг севгинг қилмоқда шайдо.\nБундай ёниш бегона жонда\nБир ўчмас ўт бўлибди пайдо!”\nОй сузади, ел эсар майин,\nИкки қалбни ёқар бир оташ.\nЁниқ дилнинг бахтиёр найин,\nЮтмоқ бўлур сукут жафокаш.\nЙигит севги тонгини кутар,\nҚиз кўзидай қуюлади тун.\nЛекин узун киприклар ўта –\nЯрқирайди бахтга тўла кун.\n“У бир ўтки, сени кўрмасам\nИзтиробга солар жисмимни,\nЛол қоламан – ахтариб топсам,\nУнутаман ҳатто исмимни.\nХоҳ инонгин, инонма хоҳи,\nХаёлимда кезасан ёлғиз.\nСевги тилар – сукут қилар қиз.\nОппоқ паға булут устида\nҲайрон сузар кекса ойсулув.\nЮлдузларни қучиб кўксида,\nАнҳор тўлиб жўшиб оқар сув.\nШу чоққача ишқин қиз фақат,\nДилдан сўраб айтганди дилга.\nИлк мусаффо, катта муҳаббат\nҚиз дилидан келмасди тилга.\nҲозир юрак бир нигоҳ бўлиб,\nБоққан эди йигит кўзига.\nОқшом оғушига нур тўлиб,\nТонг кулгандай бўлди юзига.\nЕрда қўшиқ, кўприкда шуъла,\nБахт-ла тепди икки ёш юрак…\nОй сўзлади юлдузни тўплаб,\nСевги тонги ҳақида эртак.\nКуз оқшоми эди. Булутли оқшом,\nОйдан тўкилмасди кумуш каби нур.\nАзамат тераклар сафи хаёлчан\nКўкка чўзган эди бошини мағрур.\nБарглари сарғайган гуллар, дарахтлар\nОқшом туманида сокин боққан чоғ,\nЁрим, севар ёрим, жўнади жангга,\nМенинг юрагимга тушди ҳижрон-доғ.\nМен севган дилдорнинг севган юрти бор!\nИшқ доим эрк учун ҳижронга рози.\nБу ҳижрон мангумас, висоли ҳам бор –\nҚаҳратон қишларнинг бўлгандай ёзи.\nТоғ ортидан кўтарилди ой,\nСўлим қирғоқ нур-ла ўпишди.\nКўзгу бўлди жимжит оққан сой,\nОйнинг акси сувларни қучди.\nСойми ёки шаббода олди\nМенинг кўзимдаги уйқуни?\nОй ёримни ёдимга солди,\nДилда тошди севги тўлқини.\nМеҳри болқир экан бепоён.\nҚилиғингда бир олам ором.\nСен ўс – соғлом, беқайғу, эркам,\nЭрта баҳор эди бутун табиат\nЯшил бахмал билан ёпилган эди;\nЁмғир сувлари-ла етилган ерлар\nКучли қўллар билан чопилган эди.\nТоғлар этагида, қирлар кўксида\nСекин чайқаларди лола денгизи.\nЭкин ерларида эди намоён\nБаҳорги меҳнатнинг ҳосилдор изи.\nКуйчи ариқларнинг бўйида жийда\nМайин таратганда атир бўйини,\nКумушдай баргларда бошланганида\nТонгги шабнамларнинг жилва ўйини;\nМен лола тергали чиқдим далага,\nКетдим майсалардан олмай кўзимни.\nҚалбим осойишта, кўнглим беғубор,\nОфтоб нурлари силар юзимни.\nЕнгил борар эдим марзалар бўйлаб,\nҚушлар учар эди кўм-кўк ҳавода,\nСувлар ўз куйига борлиғим ўраб\nЭркин оқар эдик ширин навода;\nҚайдан пайдо бўлди, билмайман ҳали,\nҚаршимда бир барно йигитни кўрдим.\nШу он кўкрагимда бир нарса ёниб\nУнинг оташида мен беҳол турдим.\nБутун авзойимда ўша ўт юрди,\nКўзим унга тўнди, тилим бўлди лол,\nҲамон сочар эди бўйини жийда,\nСувлар оқар эди ариқда зилол.\nАста бурилдиму булоқ лабига,\nШаффоф сувларига ювдим юзимни.\nУнинг замзамали ойинасида\nГўзал ва бахтиёр кўрдим ўзимни.\nҲовуч-ҳовуч олиб муздек сув ичдим,\nЛекин ҳароратни этди зиёда.\nЮрагим ўртанди беҳад, беомон\nГўё ғарқ бўлгандим ўтли дарёда.\nЎша ўтли дарё зўр тўлқинида,\nТотли бир лаззатда пар каби оқдим.\nЮрак куйга кирди ишқ ёлқинида,\nШу ишқ китобига илк марта боқдим.\nШундан бери ўтди қанча баҳорлар,\nҚанча мармар тонгнинг чиқди қуёши.\nБеҳад сулув эди, кўп сулув эди –\nМенинг юрагимнинг ишқ тонгин боши.\nҲар баҳор фаслининг шундай тонгини,\nЮлдузлар кетмасдан кутаман боғда.\nГўзал хотиротга тўлади қалбим,\nЕллар сулув тонгни эслатган чоғда.\nГўё келтиради сабо, қуёш, гул\nЁшлик баҳоридан чексиз нашида,\nСевги парисидай эркалар мени\nАтирдай бўйини сочганда жийда.\nПарча булут етиб келиб тез,\nКўкда менинг бошимда туриб\nГўё юрагимдай қалқди у.\nКелдингми, деб кўтармадинг бош.\nАйт-чи, сен-ла бахтиёр онлар,\nКўрганмидинг кўзимда бир ёш?\nЁзибсанки: “Сен томон учдим,\nЯлинаман, тонгда чиқ пешвоз!”\nКўз бўлди-ю бутун вужудим,\nКўкда этди юрагим парвоз.\nОлиб кетмак бўлган қушинг ҳам\nДиллар фармонига келди дуч.\nИкки дилнинг меҳридан ўтиб,\nҚўнмасликка тополмадим куч.\nСени гўё қуёшдан узиб,\nЎт парчаси сингари тутдим,\nЧеҳранг беҳад бахтиёр кўриб\nИшон, ўзимни ҳам унутдим.\nСен сездингми, бизнинг нафасдан\nКоинотда ортган эди нур.\nҲатто сочлар қора чўғида\nБахту шодлик этганди зуҳур.\nШодлик сўзин айтиб улгурмай,\nЎтиб кетди бу висол дами.\nЛекин дилда икки ёниқ най\nКуйлар эди севги байрамин.\nЎзинг кетдинг, қолди хаёлда\nХумор кўзлар, иссиқ боқишинг.\nБир лаҳзали дил айёмидан,\nСира сўнмас ширин ёқишинг.\nЎлтирибман дарё бўйида,\nЮрагимда рашк билан ҳавас.\nДарё оқиб борар… қўйнида\nҚуёш нури, баҳорги нафас.\nЙўқ, рашкимни қўзғатган бумас!\nЧунки, мен ҳам халқ денгизида\nБаҳор нафасини ҳам сезаман.\nДарё оқиб ётар изида,\nМен истасам жаҳон кезаман.\nЛим-лим сувдан узолмайман кўз,\nТўлқинларда тирик ҳаяжон.\nҚуёш миллион ва миллион юлдуз\nБўлиб унга сочилган маржон…\nТепасида учар гала қуш,\nАрғимчоғин дарёга солиб.\nТоғ еллари уриб ўтар тўш,\nСалқинидан шаҳарга олиб.\nИшқ ва ҳижрон оловларидан\nОмон чиққан қайноқ дилим бор.\nМен қуёшли эл фарзандиман,\nБахтлиманки, ёниқ нафас ёр.\nНигоҳ кетар тўлқинлар билан,\nСоҳилларга суқ билан қараб.\nҚўлда кетмон, бир чол дарёдан\nБоғига сув очади яйраб.\nКумуш сочдай ёйилар сув ҳам,\nҚуйилади тупроқ қўйнига.\nМенинг қалбим рашк бўлиб шу дам\nОсилади сувнинг бўйнига.\nҲовуч-ҳовуч ичади қизча,\nСероб бўлиб кетар ташна лаб.\nШеърим ўқиб бир ҳовуч сувча\nБаҳра олармикан бирон қалб? –\nШу рашк мени қийнар бу нафас!..\nЮрак ниҳол олов қўйнида\nЁнар, кулар, яшнарди шайдо.\nОрзу, ҳиснинг соф ўйинида,\nИлк шеърларим бўларди пайдо.\nШеъринг мурғак, лекин дилинг соз,\nНафасингда, дедингиз, ўт бор.\nЁниб куйлаш шоирликка хос,\nЎсгин, совиш билмагин зинҳор.\nБу оташни бағримдан олиб,\nВодийларга, гулларга бердим.\nТўқувчини қўшиққа солиб,\nҚўриқ ерлар бағрига кирдим.\nИшқ, ҳақиқат қудрати гўё\nМенинг билан тебратди қалам.\nҚўшиқларим билмай ғаш, риё,\nОшкор кулдим, ошкор чекдим ғам.\nДили шоир ҳассос бир элга,\nФарзандлигим нақл этар бурчим.\nЕтармикан ҳеч қачон кучим…\n(Tashriflar: umumiy 1 644, bugungi 1)\nAbdusaid Ko’chimov. Boychechak\nsalom nima kilib shu kinofilmni yuklabolsa buladi\n22.02.2015 at 03:13\nYoutubeдаги «Хуршид Даврон кутубхонаси» саҳифасидан (https://www.youtube.com/my_videos?o=U) юклаб олишингиз мумкин. Аммо, бунинг учун Youtubeдан кўчириб оладиган махсус дастур компьютерингизда ўрнатилган бўлиши керак.


Исроил ҳарбийлари Ливанга ҳужумни кучайтирмоқда\nИсроил ҳарбийлари Ливанга ҳужумни кучайтирди. Исроил самолётлари 4 август куни Байрутнинг жанубий минтақалари ва Ливан жанубидаги ҳудудларга юздан ортиқ бомба ташлади.\nИсроил қуруқлик кучлари “Ҳизбаллоҳ” билан жанглар давом этаётган Ливаннинг жанубий минтақаларини тўплардан ўққа тутди. Ҳаво ҳужумлари оқибатида Ливаннинг камида икки фуқароси ва бир ҳарбийси ҳалок бўлди.\n“Ал-Арабия” телевидениеси хабарига кўра, Ливан жанубидаги Маркаба қишлоғи яқинидаги отишмада Исроил армиясининг беш аскари нобуд бўлган. Исроил ҳарбийлари бу хабарни шарҳламади.\nИсроил самолётларининг Байрут шимолига ҳаводан ҳужум уюштиргани оқибатида пойтахтни мамлакатнинг шимолий минтақалари билан боғловчи тўртта кўприк вайрон бўлди. Ҳозир мазкур кўприклар орқали қатнов тўхтаб қолган.\n“Ҳизбаллоҳ” жангарилари билан 3 август куни содир бўлган тўқнашувларда Исроилнинг саккиз ҳарбийси ҳалок бўлди. Бир соатдан кам вақт ичида “Ҳизбаллоҳ” жангчилари Исроилнинг шимолий минтақаларига юздан ортиқ ракета отди. Пайшанба кунги тўқнашувлар уч ҳафтадан бери давом этаётган уруш ҳаракатларининг энг шиддатлиси бўлгани айтилмоқда.\nГуруҳга қарашли “Ал-Манар” телевидениеси орқали чиқиш қилган “Ҳизбуллоҳ” раҳбари Ҳасан Насруллоҳ Исроилга келишув таклиф этди.\n“Агар шаҳарларимиз, қишлоқларимиз, тинч аҳоли ва инфратузилмаларга қарши ҳужум уюштиришни тўхтатишга қарор қилсангиз, биз Исроил шаҳарлари ва аҳоли пунктларига ракеталар отмаймиз”, – деди Насруллоҳ.\nАйни пайтда у агар Исроил ҳарбийлари Байрут жанубига қилаётган ҳужумларни кенгайтирса, “Ҳизбаллоҳ” ҳам жавоб чораси кўриши ҳақида огоҳлантирди.\n“Агар пойтахтимизни бомбардимон қилсангиз, биз ҳам сизнинг репрессив давлатингиз пойтахтини бомбардимон қиламиз. Агар Байрутга зарба берсангиз, исломий қаршилик ҳаракати Тел-Авивга зарба беради. Гуруҳ Яратганнинг ёрдами билан бу ишни амалга оширади”, – деди “Ҳизбаллоҳ” раҳбари.\n4 август куни Исроил ҳарбийлари Ливан шарқидаги Сурия билан чегарадош Бекаа водийсига ҳужум қилгани оқибатда тинч аҳолидан ўндан ортиқ киши ўлгани тахмин қилинмоқда. Ахборот агентликларининг гувоҳлар ва Ливан хавфсизлик хизмати ходимларига асосланиб хабар қилишича, Қаа қишлоғи яқинида уюштирилган ҳужумда 12 тадан 40 тагача одам нобуд бўлган.\nИсроил полицияси “Ҳизбаллоҳ” жангарилари Исроил шимолига 120та ракета отгани оқибатида икки яҳудий аёл ҳалок бўлганини билдирди.\nИроқда эса 100 мингдан ортиқ шиалар Ливан жанубида Исроил армиясига қарши жанг олиб бораётган “Ҳизбаллоҳ” гуруҳини қўллаб, Бағдодда тинч норозилик намойиши ўтказди. Мазкур намойишни Ироқдаги радикал шиа уламоси Муқтадо ас-Садр уюштирди. Бағдод кўчаларида юриш бошланишидан олдин намойиш қатнашчилари Ироқ ва АҚШ байроқлари чизилган матоларни оёқлари билан топтади.


Суратлардан қандай инсонлигингизни аниқланг\nҚаршингиздаги суратлар орасидан кўнглингизу кўзингизга энг яқинини танланг ва феъл атворингизнинг ўзига хос жиҳатларини билиб олинг. Диққат қилинг, танловда узоқ иккиланиш ёки ўйлаб олиш бўлмасин.\nАввалига тор доирада мажлис чақирдик. Мажлисда фақат икки киши – мен ва хотиним қатнашди. Ортиқча расмиятчиликсиз кун тартибидаги масалаларга ўтилди. Батафсил... Янги шарх қўшиш «МУЛОЙИМ, МУЛОЙИМ БЎЛОЙИН...»\nБатафсил... Янги шарх қўшиш Аёл киши пул топиши шартми?\n«Карьерам давомида 9000 марта панд едим, 300 га яқин ўйинда ютқаздим. 26 бор ҳал қилувчи ўйинда ишончни оқлолмадим. Булар ортидан эса... ўзлигим, йўналишим ва омадимни қувиб етдим». Баскетбол тарихида афсонавий юлдуз дея таърифланган Майкл Жордан ана шу тариқа омад зинапоясидан кўтарилган.Батафсил... Янги шарх қўшиш Ҳаётини ўзгартиришни истаганлар учун 20 тавсия!\nУларга юзма-юз чиқишни ўрганинг, албатта, бу осон бўлмайди. Турмуш кутилмаган зарбалари билан ҳар қандай инсонни ҳам шошириб қўйиши мумкин. Сиздан эса барча муаммоларни бирваракайига ҳал қилиш эмас, шунчаки уларнинг мавжудлигини тан олиш талаб этилади, холос. Ёдингизда бўлсин, инсон хафа бўлишга, сиқилишга, қоқилиш ва йиқилишга мойил мавжудот. Аслида ҳаётнинг чин мазмуни ҳам шунда эмасми? Муаммоларга тик боқиб, уларни қадамма-қадам ҳал этишни ўрганинг.\nТурмушнинг энг мушкул дамларида ҳам ўзлигини йўқотмаган инсон чин инсондир. Тўғри, атрофда ақллироқ, чиройлироқ, чаққонроқ кишилар бисёр, лекин улар асло сизнинг ўрнингизни боса олишмайди. Шуни унутманг! Бошқалар учун ўзингизни ўзгартиришга уринманг. Ёдингизда бўлсин, сизни чин дилдан яхши кўрган инсон борингизча севади.\nАгар феъл-атворингиздан, ҳаётингиздан кўнглингиз тўлмаётган бўлса, бошқалар билан муносабатлар сизни бахтли қила олмайди. Ўз устингизда ишлашдан тўхтаманг. Ўзгаларга қувонч улашишдан аввал кўнгил хотиржамлигига эришинг.\nОрзуларингизнинг ушалиши масъулиятни ҳис этишингизга боғлиқ. Муаммоларингизда бошқаларни айблашингиз эса ана шу масъулиятни бўйнингизга олишни истамаётганингиздан дарак беради. Ниятимга етай десангиз, муаммоларингизда бошқаларни айблашни бас қилиб, уларни ҳал этишга ҳаракат қилинг. 19. Хавотирланаверманг\nКАМОЛА тайёрлади. Янги шарх қўшиш «Мени кечир, болам...»\nБиз — фарзандлар ота-оналаримизнинг кўнглига билиб-билмай, кўп озор етказамиз. Баъзан узримизни сўраймиз-у, баъзан буни унутамиз. Бугун саҳифамиз орқали эса оналарга мурожаат қилдик: «Фарзандингиз олдида нима учун ўзингизни кечира олмайсиз?»\nФутбол ишқибозининг куйсиз дарди


ЭВАЗИ ЖАННАТДИР… – .:: Xadicha.uz\nВатан – инсон туғилган муқаддас замин бўлибгина қолмай, Ватан деганда, ота момоларимиз, авлод аждодларимиз ўтган, киндик қони тўкилган она ерни тушунамиз. Авлод аждодларини билган ва қадрлаган инсон учун улар яшаган макон жонажон ВАТАНдир. “Ватанни севиш иймондандир” деган ҳикматли сўз нақадар тўғри. Ватанга меҳр иймондан, иймонсиз одам Ватанини севмайди, сева олмайди. Пайғамбаримиз саллаллоҳу алайҳи васаллам Мадинаи мунавварага ҳижрат қилиб борганларидан сўнг туғилиб ўсган ватанлари Маккаи мукаррамани эслаб: “Агар қавмим мени Маккадан чиқиб кетишга мажбур қилмаганида, ҳеч қачон ўз ихтиёрим билан уни ташлаб кетмаган бўлар эдим”, деганлар. Демак, ватанни севиш, туғилиб ўсган ердаги бор нарсаларни ардоқлаш, узоққа борилганда соғиниб яшаш ҳар бир виждонли кишида мавжуд бўлган нозик ҳис-туйғулардир.\nВатанни севиш ва қадрлаш, ғаразгўйлар нигоҳидан ҳимоя қилиш ҳар бир инсоннинг – у ким бўлишидан эркакми аёлми, ёшми қарими барчанинг бирдай шарафли вазифасидир. Тарихдан маълумки, халқнинг тинчлигини таъминлаш ва ҳудудларни ҳимоя қилишга ўша юртнинг ўғлонлари сафарбар этилган.\nРасулуллоҳ соллаллоҳу алайҳи васаллам даврларида ҳам бир жамоа кишилар сафарларда тунлари қўриқчилик қилиб чиққанлар. Расулуллоҳ саллаллоҳу алайҳи васалламнинг саҳобаларидан бирлари Абу Райҳона розияллоҳу анҳу шундай ривоят қиладилар: “Биз Пайғамбаримиз саллаллоҳу алайҳи васаллам билан бир ғазотда бирга эдик. Кеч кирди. Бир тепаликка чиқиб тўхтадик. Ҳаво совуқлиги туфайли, ҳар ким адирнинг пана-пасқам жойларига кириб дам ола бошлади. Расулуллоҳ саллаллоҳу алайҳи васаллам бу ҳолни кўргач, баланд овозда бизларга хитоб қилдилар: “Ким бизни бу кеча қўриқлаб чиқади? Агар ким бизга соқчилик қилса, уни ҳаққига дуо қиламан ва унинг баракотидан умрининг охиригача фазилатга эга бўлади”, дедилар. Ансорлар бир киши: “Мен Ё Расулаллоҳ”, деди. “Яқинроқ келиб, исмингни айт”, дедилар. У ансорий Пайғамбаримиз саллаллоҳу алайҳи васалламнинг олдиларига бориб исмини айтди. Шунда Пайғамбаримиз саллаллоҳу алайҳи васаллам муборак қўлларини дуога очиб узоқдан узоқ дуо қилдилар. Абу Райҳона ҳам бу дуоларни эшитганларида ғайратлари жўшиб: “Эй Аллоҳнинг Расули яна бир киши бор”, дедилар. Шунда Пайғамбаримиз саллаллоҳу алайҳи васаллам: “Кел буёққа, ким сан?” дедилар. Мен: “Мен Абу Райҳонаман”, дедим. Расулуллоҳ саллаллоҳу алайҳи васаллам у ансорийнинг ҳаққига қилинган дуодан бўлакча бир сўзлар билан мени дуо қилдилар. Сўнгра айтдиларки: “Худодан қўрқиб йиғлаган кўзга ва туни билан Аллоҳ йўлида қўриқлаган кўзга дўзах олови ҳаром қилинади” (Имом Аҳмад ривояти).\nАбу Атийя розияллоҳу анҳудан ривоят қилинади. “Бир куни Расулуллоҳ саллаллоҳу алайҳи васалламга жаноза ўқиш учун маййит келтирилди. Умар розияллоҳу анҳу “Эй Расулуллоҳ, унга жаноза ўқиманг чунки у фожир одам эди”, дедилар. Пайғамбаримиз саллаллоҳу алайҳи васаллам одамларга юзланиб сўрадилар: “Сизлардан бирортангиз бу мусулмоннинг хайрли ишини кўрганмисизлар?” Жамоат орасидан бир киши туриб деди: “Ҳа, Эй Расулуллоҳ, бир кеча чегарада у мен билан бирга Аллоҳ йўлида мусулмонларни душманлардан қўриқлаб чиққан эдик”. Шунда Пайғамбаримиз саллаллоҳу алайҳи васаллам ўша одам билан бирга маййитни қабрга қўйдилар. Уни атрофига муборак қўллари билан тупроқ сепиб маййитга қараб дедилар: “Албатта сени ҳамроҳларинг сени дўзахий деб ўйлаяптилар, аммо мен гувоҳлик бераманки, сен албатта жаннатийсан”. Расулуллоҳ ўринларидан туриб: “Эй Умар, сен одамлар вафот этганидан кейин уларнинг ёмон амалларини эслама, балки хайрли ишларини гапир”, дедилар. (Имом Табороний, Байҳақий, Табризий ривоятлари)\nЮқоридаги ҳадислардан кўриниб турибдики, ватан ҳимояси йўлида қўриқчилик қилиш жуда ҳам шарафли ва савобли иш экан. Қўйида яна шу мазмунни қувватлаб келган ҳадисларни келтирамиз:\nИбн Умар розияллоҳу анҳудан ривоят қилинади, Расулуллоҳ саллаллоҳу алайҳи васаллам “Лайлатул Қадрдан ҳам афзал бир кеча борлигининг хабарини берайинми?! У шундай бир кечаки хавф-хатарли ерда ўзининг аҳлини, ватанини ҳимоялаш учун қўриқлайдиган қўриқбоннинг кечаси”, дедилар. (Бухорий, Насоий, Байҳақий, Ҳоким ривоятлари).\nУқба ибн Омир розияллоҳу анҳудан, Расулуллоҳ саллаллоҳу алайҳи васаллам: “Аллоҳим чегарада турган соқчиларни Ўз раҳматинга ол!”дедилар. (Ибн Можа, Ҳоким, Байҳақий, Доримий ривоятлари).\nСалмон розияллоҳу анҳудан, “Расулуллоҳ саллоллоҳу алайҳи васалламнинг шундай деётганларини эшитдим: “Ким Аллоҳ йўлида бир кеча ва кундуз чегара пойласа, унга бир ой кундузи рўза тутиб, кечаси ибодат қилгандек савоб ёзилади. Ким сарҳадни қўриқлаб турганда ҳалок бўлса, унга ҳам худди шундай ажру савоб мукофоти берилади ва барча фитналардан омонда бўлади”. (Аҳмад, Муслим, Насоий, Ибн Ҳиббон, Ҳоким ривоятлари).\nФазола ибн Убайд Расулуллоҳ саллаллоҳу алайҳи васалламдан ривоят қилади: “Ҳар бир ўлган кишининг амал дафтари ёпилади фақатгина Аллоҳ йўлида Ватанини душманлардан ҳимоя қилиб шаҳид бўлганнинг савоби қиёматга қадар ёзилиб борилаверади ва қабр азобидан омонда бўлади” (Абу Довуд ва Термизий ривояти).\nИбн Аббос розияллоҳу анҳу Расулуллоҳ саллаллоҳу алайҳи васалламнинг шундай деяётганлари эшитдим: “Икки кўз борки, уни дўзах куйдирмайди: 1. Аллоҳдан қўрқиб йиғлаган кўз ва 2. Туни билан Аллоҳ йўлида соқчилик қилган кўз”, дедилар”. (Термизий ривояти)\nУбода ибн Собит розияллоҳу анҳудан, Расулуллоҳ саллаллоҳу алайҳи васаллам: “Бир кун Аллоҳ йўлида Қуриқчилик қилиш, бир ой ёки бир йил кечалари қоим кундузлари соимлик даражасига тенг. Ким қуриқчилик қилиб туриб вафот этса, Аллоҳ уни қабр фитнасидан сақлайди ва унинг амал дафтари қиёмат кунигача давомли бўлади”, дедилар. (Муснадул Ҳорис)\nҲамиша юртимиз тинч, осмоним мусаффо бўлишида кечани кеча демай, иссиқни иссиқ, совуқни совуқ демай хизмат қилаётган юртимиз ўғлонларини юртимизда кенг нишонланаётган ВАТАН ҲИМОЯЧИЛАРИ КУНИ билан табриклаймиз, уларга икки дунё саодатини тилаймиз.\nХадичаи Кубро аёл қизлар ўрта махсус ислом таълим\nмуассасаси ўқитувчиси Дилдора Махмудова\nslayd Дилдора Махмудова\t2020-01-13


Ривалдо билан бир жамоада тўп тепиш бахтига муяссар бўлган Абдуқаҳҳор Ҳожиакбаров 31 ёшга тўлди / CHAMPIONAT.asia\nРивалдо билан бир жамоада тўп тепиш бахтига муяссар бўлган Абдуқаҳҳор Ҳожиакбаров 31 ёшга тўлди\n18 июл 2020 15:06\nТеглар : "Бунёдкор"Абдуқаҳҳор ХожиакбаровТуғилган кун"Сурхон"\nБугун "Сурхон" жамоасининг тажрибали футболчиси Абдуқаҳҳор Ҳожиакбаров таваллуд кунини нишонламоқда.\nҚаҳрамонимиз бугун 31 ёшни қарши олмоқда. Абдуқаҳҳор Ҳожиакбаров сайтимизга берган интервьюсида футболга қандай кириб келгани ва "Бунёдкор"даги саргузаштлари ҳақида қуйидагича фикр билдирганди.\n"9 ёшимда МҲСК футбол мактабига боргандим. Дастлаб борганимда 1989 йилда туғилганлар учун синф очилмаганди. Шу боис 1987 йилда туғилган футболчилар билан шуғулланиб юргандим. Саҳоб Жўраев ва бошқа машҳур ўзимдан икки ёш катта ўйинчилар билан ўйнардим. Кейин ўзим тенгилар билан шуғулланишни бошлагандим. У ерда Дилшод Арслонов, Руслан Ибрагимов ҳамда Темурхўжа Абдухолиқовнинг отаси Зоир Абдухолиқов каби мураббийлар билан ишлаганман.\n"Бунёдкор" фаолиятимда жуда ёрқин из қолдирган. Катта футболга кириб келишимга айнан шу клуб сабабчи бўлган. Бу жамоада дунёга машҳур мураббий билан ишладим, машҳур футболчилар билан бирга фаолият олиб бордим. Эсимда 2009 йилда МҲСК стадионига испаниялик жаҳонга машҳур футболчилар Карлес Пуйоль, Андрес Иньеста ва Францеск Фабрегас келиб мастер класс ўтиб беришганди. Шу ўйинчилар билан бир жамоада футбол ўйнаганимиз ҳеч қачон ёдимдан чиқмайди.\nИримларга ишонмайман. Яшил майдонга яратгандан жароҳат олмасликни ва юзимиз ёруғ бўлишини сўраб майдонга тушаман.\nМураббийларим ҳақида гапирадиган бўлсам, Сколари – кучли мутахассис, машғулотлари жуда қизиқарли ўтарди, гоҳида қаттиққўл, гоҳида ҳазилкаш бўларди. Сколари йигитларга эркинлик яратиб берганди. Кечки пайт нима қилсанг ҳам эртасига майдонга тушиб яхши футбол ўйнаб берсанг бас дерди. Ҳеч қандай таъқиқ қўйилмасди. Барчамиз профессионал эдик, шу боис ўзимиздан кетиб қолмасдик ва режимда ушлаб турардик. Миржалол Қосимов - ёшларга эътибор қаратардилар. Аммо ўша пайтда жамоада рақобат жуда кучли бўлгани учун кам майдонга тушгандим. Игорь Шквирин – ўринбосарлар таркибида ўйнаб юрганимда менинг ҳаракатларимни кўриб “Олмалиқ”қа таклиф қилган ва асосий таркибдан жой берганди. Амет Мемет – жуда қаттиққўл мураббий. Тачмурад Агамуродов – тажрибали мураббий, барча нарсага жиддий ва профессионал тарзда қарайди. Аҳмад Убайдуллаев - бу мураббий билан унча кўп ишламаганмиз. Ўз ишининг усталаридан бири. Вадим Абрамовни қаттиқ ҳурмат қиламан, ўринбосарлар сафида ўйнаётган бўлсам ҳам олимпия терма жамоасига чақирарди.\nВадим Абрамов кўп мақтарди. Олимпия терма жамоаси сафида машғулотлардан олдин доим “Барселона” ўйинини кўриб таҳлил қилардик. Менинг ҳаракатларим Дани Алвешга ўхшашиб кетгани учун мақтарди. Ўзим ҳам шундай футболчига ҳавас қилардим".\nСайтимиз ходимлари номидан Абдуқаҳҳор Ҳожиакбаровга соғлик ва саломатлик, фаолиятида эса улкан зафарлар тилаб қоламиз.\nА Серия. 15-турни ёпиб берувчи икки ўйин якунига етди 0


Xiaomi учта арзон смартфонига Android 10 тайёрлаяпти, яна бирига барқарор глобал прошивка тарқатяпти ҳам! - Terabayt.Uz\nXiaomi учта арзон смартфонига Android 10 тайёрлаяпти, яна бирига барқарор глобал прошивка тарқатяпти ҳам!\n«Хитойча Apple» ўзининг Xiaomi Mi 9 Lite модели учун Android 10 операцион тизим талқинини бир неча ой аввал синовдан ўтказа бошлаган эди. Ниҳоят, унинг глобал талқиндаги барқарор прошивкаси тарқатила бошлади.\nЎҚИНГ: Xiaomi’нинг ушбу смартфонига келган янгиланиш уни «ғишт»га айлантирди\nMi 9 Lite учун янги прошивка V11.0.1.0.QFCMIXM жамланма рақами билан чиққан бўлиб, фойдаланувчиларга босқичма-босқич тарқатилмоқда. Агарда унинг «ҳаво орқали» келишини кутмайман, десангиз, мана бу ерда берилган ҳаволалар орқали смартфонингизга юклаб олиб, ўша саҳифада (инглизчада) ва қуйидаги расмда кўрсатилган усулда ўзингиз ўрнатишингиз мумкин.\nЭслатиб ўтамиз, Xiaomi Mi 9 Lite модели ўтган йилнинг сентябрида тақдим этилган бўлиб, Хитой бозоридаги Xiaomi Mi CC9 (Xiaomi CC9) смартфонининг глобал версиясидир. Яъни, юқоридаги янгиланиш ҳам, мустақил ўрнатиладиган прошивка файллари ҳам уларга бирдек таллуқли.\nЎҚИНГ: Xiaomi ниҳоят Snapdragon 865 процессорли энг арзон смартфон тақдимотини эълон қилди! (+«жонли» расмлар)\nБундан ташқари, Xiaomi арзончи брендига мансуб Redmi 8, Redmi 8A ҳамда Redmi Note 8 моделлари учун ҳам Android 10базасида янгиланишларни тайёрламоқда. Бу ҳақда компаниянинг Twitter тармоғидаги расмий Xiaomi Firmware Updater ҳамжамияти эълон қилган:\nУшбу моделлар учун янги прошивканинг ёпиқ синовлари Хитойда аллақачон бошланган. Xiaomi кейинроқ ушбу дастурий таъминотнинг очиқ бета-тестини эълон қилади, бироқ барқарор прошивка қачон чиқиши ҳозирча аниқ эмас.\nДарвоқе, аввалроқ биз ҳали тақдим этилмаган MIUI 12 прошивкаси ҳамда Android 11 тизимигача янгиланувчи Xiaomi смартфонларининг иккита рўйхатини эълон қилганмиз. Шунингдек...\nЎҚИНГ: Xiaomi ва Redmi смартфонларининг расмий прошивкалари «хазинаси»га марҳамат!\n#Xiaomi #прошивка #янгиланиш #Android 10 #Xiaomi Mi 9 Lite #Android 10 Quiche #Xiaomi Mi CC9 #Xiaomi CC9 #Xiaomi Redmi Note 8 #Xiaomi Redmi 8 #Xiaomi Redmi 8A


Уккоша — Страница 4 — Shosh.uz | Nafaqat Toshkent haqida…\nБош саҳифа » Тег архивлари: Уккоша (page 4)\nТег архивлари: Уккоша\nИлм. محمد راتب النابلسى нинг «موسوعة أسماء الله الحسنى» “Аллоҳнинг гўзал исмлари энциклопедияси” номли асаридаги Аллоҳнинг «الرزاق» сифати боби таржимаси\nالرزاق -“Раззоқ” араб тилида мубалаға сийғасида ишлатилади. رازق- “Розиқ” бўлса “ризқ берувчи” бўлади. رزاق—“Раззоқ” бўлса “Роса ризқ берувчи” деган маънода бўлади. Аллоҳ таолонинг رازق лигини ўзи қанчалик зот эканлигини билдиради. Агар ўзини رزاق деб сифатлаб берадиган бўлса, дунё халқлари сони тириллионга етганда ҳам, улар ризқсиз қолмайди. Бу дегани Аллоҳ бир одамни хаётда қандай ризқлантирса, миллиард одамни ҳам шундай ризқини етказади. …\n“Мўйи Муборак Уккоша” жомеъ масжиди тарихи (суратлари билан)\nАллоҳга ҳамду сано, Пайғамбар с.а.в.га саловотлар бўлсин. Мана бугун, Юртимиз мустақилликка эришгандан сўнг, барча жабҳаларда юксак ўзгаришлар амалга оширилди. Шу жумладан юртдошларимизга диний эркинлик берилиб, қадимий қадамжолар, масжид ва зиёратгоҳлар, миллий меъморий обадаларимиз қайта тикланди. Ҳозирги кунга келиб намозхонларимиз ибодат қилишлари учун барча шарт-шароитлар ва қулайликлар яратилиб берилди. Янги масжидлар барпо этилиб, эскилари қайта таъмирланди. Масжиднинг қурилиш тарихига тўхталадиган бўлсак, …\n«Мўйи Муборак» «Уккоша» жомеъ масжидининг яқин ўтмиши\n“Мўйи Муборак Уккоша” жомеъ масжиди тарихи\nМазкур масжид Тошкент шаҳар Шайхонтоҳур тумани Самарқанд дарбоза кўчаси “Чорсу” маҳалласи 13-А уйда жойлашган. Масжид ўз фаолиятини 1991 йил май ойидан бошлаган. Масжид Тошкент шаҳар адлия бошқармасининг 1998 йил 22 октябрдаги 107-рақамли гувоҳномаси билан қайта рўйҳатдан ўтган\nСаҳифа 4 of 4«1234


Воҳада Наврўз! – Сурхон тонги\nБош саҳифа / Жамият / Воҳада Наврўз!\nМарт 23, 2017\tЖамият Изоҳ қолдириш 933 Кўрилди\nЯшариш ва янгиланиш рамзи саналган Наврўз умумхалқ байрамини бу йил мамлакатимиз аҳолиси янада катта тайёргарлик, янада шоду хуррамлик билан қарши олдилар. Юртдошларимизнинг қалбига кўтаринки кайфият бахш этиб, она заминимиз узра беназир таровати билан кириб келган бетакрор айём шукуҳидан қалблар завқ-шавққа бурканди, десак муболаға бўлмайди. Борлиқ, олам яшил либосда, кеча ва кундуз тенглашган файзли онларда воҳадошларимиз бир бирларига омонлик, юртга осойишталик, хирмонларга ва дастурхонларига мўл-кўл ризқу насиба тилашади.\nХалқимизнинг ардоқли байрами Наврўз айёмини юртимизда меҳр-оқибат, ҳамжиҳатлик, инсонийлик, бағрикенглик, хайр-саховат тимсоли сифатида қадрлашимиз, ёш авлодни миллий анъаналаримизга садоқат ва умуминсоний қадриятларга ҳурмат руҳида камол топтиришдаги ўрни ва таъсири инобатга олиниб, бетакрор айёмни юксак савияда нишонлаш мақсадида Ўзбекистон Республикаси Президентининг “2017 йилги Наврўз умумхалқ байрамига тайёргарлик кўриш ва уни ўтказиш тўғрисида”ги қароридан келиб чиқиб вилоятимиз ҳокимининг ташаббуси билан бу йилги байрам тантаналари Термиз туман “Отчопар” мажмуасида шаҳар ва туманларимиз марказларидаги истироҳат боғларида, маҳаллаларда ва қиру-адирларда сайил тарзида муносиб нишонланди. Унда табиатнинг инсоният кайфияти билан уйғунлиги, ҳар гиёҳнинг она замин узра умид билан ниш отиши, неъматларининг беназир эканлиги, фараҳбахш кунлар қадр-қиммати ва шукроналик туйғусига даъват этувчи турли маънавий-маърифий тадбирларга алоҳида аҳамият қаратилди. Халқ сайилларида варрак учираётган болажонлар борлиғидаги қувонч ҳар қачонгидан юксакроқ эди.\nЭрта тонгдан “Отчопар” мажмуасида яшариш ва янгиланиш рамзи бўлган Наврўз умумхалқ байрамини воҳамиз аҳолиси чин маънода катта шоду хуррамлик билан қарши олдилар. Байрам сайлига ошиқаётган воҳадошларимиз сафининг кенглигидан билдикки, барча орзиқиб кутган бу айём шунчалар ардоқли.\nБарча туман, корхона ва ташкилотлар ҳамда таълим муассасалари томонидан ясалган ҳар бир қўрғон ўтовида боқий қадриятларимиз намунаси акс этган. Халқимиз чеҳрасидаги мамнунлик, шоду хуррамлик баҳор нафаси билан уйҚунлашиб кетганининг гувоҳи бўласиз. Байрам сайлида халқ ўйинлари, турли спорт мусобақалари, созанда ва раққосаларнинг жўшқин чиқишлари, масхарабоз ва дорбозлар иштирокидаги ўйинлар Наврўз шукуҳига янада тароват бахш этди.\nСайилларда Наврўз таомларидан сумалак, ҳалим, ёрма пиширилиб дастурхонларга тортилган. Байрам сайлида энг мазали сумалак, ош, кўркли ўтовлар кўрик-танлови ўтказилиб, энг намунали деб топилганлари вилоят ҳокимлиги томонидан рағбатлантирилди. Айниқса, элимизнинг ардоқли хонандалари Озодбек Назарбеков, Ҳосила Раҳимова, Баҳром Назаров, Лобар Умарова, Наргиз ва Машҳурбек каби санаткорларимиз томонидан ижро этилган куй-қўшиқлар, миллий либосларда байрам файзига файз қўшган оналаримиз, опа-сингилларимиз ижросидаги халқ қўшиқлари, бахшиларнинг термалари иштирокчиларга ҳаловат улашди.\nСайилга ташриф буюрган хорижликлар ва қўшни вилоят вакиллари Сурхон воҳасининг бетакрор анъаналарга гувоҳ бўлишдилар. Айниқса, номдор полвонлар давра айланган миллий кураш бўйича кечган беллашувлар барчада катта таассурот қолдирди.\n—Барибир, миллий курашимиз бошқача-да. Бутун борлиғинг жўшқинланиб кетади. Вилоят ҳокимлигига минг раҳмат, ҳеч бир жиҳатни эътибордан четда қолдирмаган. Ҳақиқий сайл бўлибди,—дейди кураги ерга тегмаган полвон Абдулла Тангриев.\nСайлнинг иккинчи куни ҳам сайилгоҳ воҳадошларимиз билан лиммо-лим бўлди. Унда донғи кетган чавандозларимиз кўпкари ўйинларига янада завқ бағишлади. Деярли барча туманлардан ташриф буюрган Жамшид, Музаффар, Нурали, Шерзод, Ғайрат, Алишер, Шоди, Элбек, Олим чавандозлар маҳорати ҳаммани лол қолдирди.\n—Ҳақиқий чавандоз отнинг тўқимига улоқни тортдими, шериклари ундан улоқни узиб ололмайди. Тўғрисини айтсам, бугунги сайилдан роса роҳатландим,— дейди 76 ёшни қаршилаган Чори чавандоз.\nКўпкари ўйинларида йигирмага яқин соврин қўйилди. Кенг майдонда ор талашиб улоқ айирган чавандозлар вилоят ҳокимлигининг борғиси, яъни қимматбаҳо совғалари билан тақдирландилар. То кечгача давом этган кўпкаридан барча бир олам таассуротлар билан қайтишди.\n—Термизийлар юртига меҳрим бошқача. Мана бу сафарим айни Наврўз байрамига тўғри келди. Аҳолининг кўтаринки кайфияти, байрам сайилининг юқори савияда ташкил этилгани менда катта таассурот қолдирди. Нуротага борсам ҳали бу ҳақда воҳадошларимга тўлқинланиб айтиб бераман,—дейди Навоий вилоятидан ташриф буюрган, 68 ёшни қаршилаган отахон Алиқул Нурмуҳаммадов.\nБир сўз билан айтганда, меҳр-оқибат айёми ҳисобланган, халқимизнинг маънавиятини безаб турган умрбоқий қадриятлар айёми воҳамизда ўзига хос эътибор ва эъзоз билан нишонланди.\nОлдинги Дуо билан эл кўкарар\nКейинги Жамоанинг парвози


Илм-фан: Бевақт ўлимга олиб келувчи озиқ-овқатлар маълум қилинди - BBC News O'zbek\nИлм-фан: Бевақт ўлимга олиб келувчи озиқ-овқатлар маълум қилинди\nЖеймс Галлахер BBC News\nТовуқ гўштидан тайёрланган наггетлар, музқаймоқ ва нонуштада тановул қилинадиган ёрмалар каби ўта қайта ишланган озиқ-овқатлар саломатликка зиён келтириб, эрта ўлимга сабаб бўлади, демоқда олимлар.\nФранция ва Испания олимлари томонидан ўтказилган тадқиқот бундай озиқ-овқатларнинг зарар эканига яққол исбот ўлароқ эътироф этилмаган бўлсада, ўта қайта ишланган маҳсулотлар одамни ортиқча овқат истеъмол қилишга мажбурлаши айтилади.\nЎта қайта ишланган маҳсулотлар нима ўзи?\nУшбу тавсиф озиқ-овқат маҳсулотларининг қай даражада саноат ишловидан ўтганини кўрсатади.\nОзиқ-овқат импортёрларига имтиёзлар бекор қилинади\nЧалопхўр, айронхўр рўзадорлар ёки Рамазондан ким фойда кўрмоқчи?\n«Қайта ишланмаган ёки кам даражада қайта ишланган маҳсулотлар»га қуйидагилар киради:\nгуруч каби донлар\nАксар озиқ-овқат маҳсулотларига сақлаш муддатини узайтириш ва мазасини яхшилаш мақсадида, асосан, туз, ёғ, шакар билан ёки ферментлаш усули орқали ишлов берилади.\nУларга қуйидагиларни мисол келтириш мумкин:\nконсерваланган мева ва сабзавотлар\nБу рўйхатни узоқ давом эттириш мумкин. Сақловчи, ширинлаштирувчи ва ранг берувчи моддалар қўшилган кўплаб озиқ-овқат маҳсулотлари, ҳозирги кунда, кенг истеъмолнинг юқори ўринларидан жой олган.\n«Агар маҳсулот бештадан зиёд қўшимчани ўз ичига олган бўлса, уни ўта қайта ишланган озиқ-овқат маҳсулоти, деб аташ мумкин,» изоҳлайди Наварра Университетидан профессор Майра Бес-Растролло.\nҚуйидаги маҳсулотлар таркибида, одатда, бештадан кўп саноат қўшимчаси бўлади:\nколбаса каби қайта ишланган гўшт маҳсулотлари\nтез тайёр бўладиган лапшали шўрвалар\nгазланган ширин ичимликлар\nтовуқ гўштидан тайёрланган наггетлар\nфабрикада тайёрланган нон маҳсулотлари\nБундай маҳсулотлар қанчалик зарарли?\nИспаниядаги Наварра Университети томонидан эълон қилинган биринчи тадқиқотда 10 йил давомида 19,899 инсоннинг овқатланиш тартиби кузатиб борилгани айтилади.\nТадқиқот вақтида 335 инсоннинг нотўғри овқатланиш билан боғлиқ сабаблар оқибатида вафот этгани қайд қилинган.\nПариж Университети эса беш йил давомида 105,159 инсонни кузатиб, уларнинг овқатланиш тартибини йилда икки бор баҳолаб борган.\nФранциялик олимлар ўта қайта ишланган маҳсулотларни доимий истеъмол қилганларнинг соғлиқ билан боғлиқ жиддий муаммоларга дуч келганини аниқлаган.\nПариж Университетидан доктор Матилда Тувернинг сўзларига кўра, бундай маҳсулотлар истеъмолининг шиддат билан ортиши кейинги ўн йилликларда юрак-қонтомир касалликларининг кескин кўпайишига олиб келиши мумкин.\nЎтган йили саноат томонидан кенг истеъмол учун қайта ишланган озиқ-овқат маҳсулотлари ва саратон хасталиги ўртасида боғлиқлик бўлиши мумкинлиги аниқланган эди.\nБироқ, ҳозирча, олимлар бундай маҳсулотлар ва соғликнинг бузилиши ўртасидаги боғлиқликнинг тагига ета олмаганлар.\nЎта қайта ишланган маҳсулотлар танага қандай таъсир қилади?\nЎтказилган тадқиқотнинг илк синовларида асосан бу каби маҳсулотлар билан озиқланган одамларда яна кўпроқ ейиш ва семиришга мойиллик юзага келиши аниқланган.\nШунингдек, қуйидаги салбий ҳолатлар аниқланган:\nБу маҳсулотлар танага кўп қувват беради, аммо уларда осон ва хавфсиз ҳазм бўлувчи моддалар миқдори кам\nУларга қўшилувчи қўшимчалар хавфсизлик синовларидан ўтган бўлсада, бир вақтнинг ўзида, турли озиқ-овқат маҳсулотларидаги қўшимчаларни истеъмол қилиш соғликка зиён етказиши мумкин\nИстеъмол қилиш осон бўлганидан одамлар бундай маҳсулотларни кўп ейди\nУлар мева ва сабзавотлар каби соғлом маҳсулотларни истеъмолдан сиқиб чиқаради - тайёр бананли музқаймоқ турганда, ким ҳам бананнинг ўзини ейиши мумкин?\nОлимлар бу фаразларнинг тадқиқотлар орқали янада кенгроқ ўрганилиши зарурлигини эслатиб ўтган.\nБританиялик парҳезшунос олима Виктория Тейлор кўп тавсия қилинувчи овқатланиш тартибига одатланиш кераклигини айтади.\nМасалан, саноат ишлови берилмаган ёки кам ишлов берилган мева, сабзавот, балиқ, ёнғоқ, дуккакли экинлар ва бошоқли донларни кўпроқ истеъмол қилишга одатланиш зарур.\n«Шу билан бирга мунтазам жисмоний машқлар билан шуғулланиш, чекмаслик ҳам юрак-қонтомир касалликлари хавфини камайтириши исботланган.»\nАксарият кузатувчилар озиқ-овқат маҳсулотларини ўта қайта ишланган, дея таснифлашда кўплаб ноизчилликларга йўл қўйилишини таъкидлайди.\nРединг Университетидан озиқланиш ва соғлиқ масалалари бўйича эксперт Гантер Кунлга кўра, салями колбасаси каби маҳсулотлар шундай синфга киритилган бир пайтда, кўплаб ишлов босқичлари ва қўшимчаларни талаб этувчи пишлоқ ўта қайта ишланган маҳсулотлар рўйхатида йўқ.\n«Соғлиққа турлича таъсир кўрсатувчи кенг озиқ-овқат турларини ўз ичига олган бундай таснифлаш тавсиялар учун асос бўлиб хизмат қилишга у қадар ярамайди.»


“Никоҳга чақиришганди, у хатна тўйи бўлиб чиқди”: чет элликларнинг Ўзбекистон ҳақида таассуротлари | Коммерсант.Уз\nАвтор: Виктория Лямкина 702 марта кўрилган 18.09.2017 Кейс\nИккита “саёқ” сайёҳ – барселоналик 30 ёшли саёҳатчи-блогер ва фотограф ҳамда италиялик 23 ёшли талаба – Руминиядан бошланган катта саёҳтни деб ишдан бўшашди. Марокаш ва Туркияга сафардан сўнг улар Ўзбекистонга келишга қарор қилдилар.\n– Саёҳатимиз икки йилдан бери давом этмоқда, лекин ўшангача ҳам биз тажрибали бэкпекер (мустақил, одатда кам пул сарфлаб саёҳат қилувчилар, улар одатда рюкзак (backpack) осиб юрганлари учун “бэкпекер” деб аталади) саналардик: мен 55 та мамлакатда, Южения – 40 та мамлакатда бўлган. Марказий Осиё бўйлаб уч ойдан бери сайр қиламиз: БААдан Дубай–Алмати рейсида учиб келиб, саёҳатни Қозоғистондан бошлагандик, ундан Қирғизистонга ва Ўзбекистонга ўтдик.\nБу ерда автостоп билан саёҳат қанчалик осон эканлигини кўриб, ҳайратга тушдик, кўпчилик одамлар бизни уйларига таклиф қилишди, меҳмон қилмоқчи бўлдилар. Лекин ўзимиз учун тушунарсиз бир хусусиятни кузатдик. Одатда, мамлакат аҳолиси қанчалик меҳмондўст бўлса, машинада етиб олиш шунчалик осон бўлади. Лекин биз ғарбга қараб юрар эканмиз, одамлар ўша-ўша меҳмондўст бўлишса-да, ҳайдовчиларни кўндириш қийинлашиб бораверди. Ҳайдовчилар биздан йўл ҳақи сўрашар (“Dollar, dollar!”), текинга қандай қилиб олиб кетиш мумкинлигини тушунишмасди. Шунга қарамай, жон деб меҳмон қилишарди ва ҳатто йўлга ул-бул нарса харид қилиб беришни таклиф қилашарди.\nХивада шу ерлик аҳолидан бири мени укасининг тўйига таклиф қилди. “Wedding, wedding, my brother, wedding!”– такрорларди у. Бироқ, зиёфат асло никоҳ тўйига ўхшамасди. “Уканг қани?”– сўрадик биз. У етти–саккиз ёшли болага имо қилди. Кейин кимдир ишора билан тушунтирди: “кес-кес”. Бу хатна муносабати билан уюштирилган тўй экан (ўзбек тилида “тўй” деб ҳам никоҳ тўйини ҳам бу маросимни аташларини кейинроқ билдик). Бундай мусулмон анъаналари борлигини билмасдик. Воқеани камерага олишар, меҳмонларнинг дил сўзларини ёзиб олишарди. Менга ҳам микрофон тутқаздилар. Бироз ўнғайсизландим – никоҳда ёш келин-куёвга биргаликда узоқ ва бахтли ҳаёт кечиришни тилайдилар, бу вазиятда нима тилаш мумкин?\nЎзбекистондан кейин Тожикистонга йўл олдик, кейин Остонага қайтамиз ва уйга учамиз. Кейин бирор муддат “одатий” ҳаётга қайтамиз. Саёҳат қилиш бизга ёқади, лекин у инсонни анча толиқтиради.\nРигада “Тошкент ҳовлиси” савдо растаси очилади. 463 13.12.2017\nЎзбекистон OPEC йиғилишида иштирок этади. 514 30.11.2017\nШавкат Мирзиёев Корея – Ўзбекистон бизнес-форумида (видео). 608 23.11.2017\nЎзбекистон ва Корея заргарлик соҳасида хамкорлик қилади. 529 22.11.2017\nЎзбекистонда Кореянинг Yeoju Institute of Technology филиали очилади. 1072 1 21.11.2017\nҚозоғистон билан транспорт коммуникацияси кенгайтирилади. 557 20.11.2017\n20 мартда Остонада имзоланган ва икки мамлакат ўртасида транспорт қатновини кенгайтиришга қаратилган...


25 декабрдан бошлаб Ўзбекистонга коронавирус ҳамда унинг янги штамми кириб келиши ва тарқалишининг олдини олиш мақсадида хориждан келувчи барча шахслар ўз ҳисобидан чегара пункти ҳудудида коронавирусга экспресс тест олиш тартиби жорий қилинди.\nТошкент халқаро аэропортининг «Тиббиёт дунёси» МЧЖ билан имзолаган шартномасига кўра, тест таҳлилларини олиш ваколати ушбу корхонага берилган ва йўлга қўйилган. Компания директори ўринбосари эса жамоатчиликка таниш Баҳром Алматов ҳисобланади, деб хабар бермоқда Kun.uz мухбири.\nВазирлар Маҳкамаси қарори билан Баҳром Ибрагимович Алматов 2020 йилнинг 18 апрелида Соғлиқни сақлаш вазирлиги ҳузуридаги Санитария-эпидемиологик осойишталик агентлиги директори ўринбосари лавозимига тайинланган.\nБаҳром Алматов 2019 йилнинг сентябрида ССВ ҳузурида ташкил этилган Санитария-эпидемиология осойишталик агентлиги директори – Ўзбекистоннинг Бош давлат санитария врачи этиб тайинланган эди. 2020 йил апрелида эса у агентлик директорининг ўринбосари лавозимини эгаллаганди. Ушбу агентлик ташкил этилганидан бир йил ўтиб тугатилган.\nKun.uz мухбири билан 2020 йил 31 декабрь куни суҳбатлашган Баҳром Алматов ўзини «Тиббиёт дунёси» МЧЖ директори ўринбосари сифатида таништирди.\nҚайд этиш лозим, Ўзбекистонга кириб келаётган йўловчиларда ПЗР тестининг манфий натижаси тўғрисидаги маълумотнома мавжудлигидан қатъи назар, улардан экспресс тест топшириш талаб этилмоқда.\n«Тиббиёт дунёси» МЧЖ директор ўринбосари Баҳром Алматов аэропортга келган йўловчилар экспресс тест топшириши учун 150 минг сўм нарх белгилангани, 28 декабрдан бу нарх 95 минг сўмга туширилгани, талабалар эса 50 минг эвазига тест топширишлари мумкинлигини маълум қилганди.\nАммо ушбу хизматни кўрсатишдан мақсад тадбиркор учун даромад топишми ё бу ижтимоий масъулият юзасидан кўрсатиладиган хизматлардан бирими?\n«Тиббиёт дунёси» клиникаси раҳбари Аслам Бўриев Kun.uz’да эълон қилинган мақолага муносабат билдирди.


Туркия президентининг сўзларига кўра, сўнгги пайтларда “француз исломи”, “Европа исломи”, “Австрия исломи” каби тушунчалар пайдо бўлмоқда.\nТОШКЕНТ, 20 окт — Sputnik. Туркия президенти Ражаб Таййиб Эрдоған франциялик ҳамкасби Эммануэль Макронни унинг “маърифатли ислом” ғояси учун танқид қилди.\nАввалроқ Макрон Францияда сепаратизмга қарши курашиш мавзусида чиқиш қилган эди. У республика қадриятларини мустаҳкамлашга қаратилган тегишли қонун лойиҳаси 9 декбрь куни тақдим этилиши маълум қилди. Ислом сепаратизмига қарши кураш доирасида Франция ҳукумати болаларга таълим беришга алоҳида эътибор қаратмоқчи.\nШунингдек, Макрон Франция Мусулмонлари кенгаши билан биргаликда мамлакатда “маърифатли исломни” барпо этишга имкон берувчи ташкилот ташкил этиш зарурлиги тўғрисидаги ғояни ўртага ташлаган эди. Унинг сўзларига кўра, Францияда исломни хорижий таъсирдан холи этиш ва масжидларни молиялаштириш устидан назоратни кучайтириш лозим.\n“Сўнгги пайтларда “француз исломи”, “Европа исломи”, “Австрия исломи” каби тушунчалар пайдо бўлмоқда. Франция президенти Макрон бошчилигидаги бундай ташаббусларнинг асосий мақсади Ислом ва мусулмонлар билан ҳисоб-китоб қилишдир. Улар диний маросимларни фақат уйда ўтказиш мумкин бўладиган, диний рамзлар тақиқланадиган исломга қарши тизим яратишмоқчи. Динни шакллантиришга интилаётган ушбу тизимнинг номи демократия эмас, балки тоталитаризмдир”, - деди Эрдоған Ислом ҳамкорлиги ташкилоти видеоконференциясидаги чиқишида.\nислом дини, Франция, Туркия, Эрдўғон, Макрон


Ўзбекистон икки ойда 1 млрд долларлик олтин сотди - Халқ сўзи\n13:49 21 Март 2020 Иқтисодиёт\n2020 йил январь-февраль ойларида Ўзбекистон 1,005 млрд долларлик олтин экспорт қилди. Бундан Давлат статистика қўмитаси маълумотлари дарак бермоқда.\nҚўмита маълумотларига кўра, 2019 йил январь-февраль ойларига нисбатан ўсиш 1,7 фоизни ташкил этди. 2020 йил январь-февраль ойларида Ўзбекистоннинг экспорт таркибида олтиннинг улуши 38,2 фоизга тенг бўлди.\nТаъкидлаб ўтиш жоизки, сўнгги йилларда Ўзбекистон олтин экспортини оширди. Олтин экспорти 2015 йилда 823,9 миллион доллардан, 2016 йилда 738,2 миллион доллардан, 2017 йилда 1,6 миллиард доллардан, 2018 йилда 2,91 миллиард доллардан ва 2019 йилда 4,9 млрд доллардан ортиқроқни ташкил этди


Россия янги дунё қурмоқда. Ғарб эса эскисини вайрон қилиш билан машғул - 09.06.2022, Sputnik Ўзбекистон\nРоссия янги дунё қурмоқда. Ғарб эса эскисини вайрон қилиш билан машғул\nБирор ниманинг янгисини қуриш учун, аввал эскисини йўқотиш керак. Ғарб ўз қўллари билан эски дунё тарбини вайрон қилиш билан банд бўлган вақтда, Россия янги... 09.06.2022, Sputnik Ўзбекистон\nҲар куни нафақат озод бўлган ҳудудлар- биринчи навбатда, ДХР, ЛХР, Херсон ва Запорожье вилоятларининг- тинч ҳаётга қайтаётгаи, балки у ерда турмушнинг Россияга биргаликда ва ҳамоҳанг янги босқичга кўтарилаётгани ҳақида маълумотлар жуда кўп кўзга ташланяпти.Мариуполь порти ўз ишини тиклади, шу билан бирга ҳарбий ҳаракатлардан катта зарар кўрган шаҳарни тиклаш учун Россия, шунингдек Фавқулодда вазиятлар вазирлиги жуда кўп куч сарфламоқда.Сергей Шойгу Россия, Донбасс, Украина ва Қрим ўртасидаги темир йўл алоқаларининг қайта ишга туширилгани ҳақида маълум қилди. Шунингдек, вазир Мариуполь, Бердянск, ва Херсонга юк етказиб бериш аллақачон бошланганини қўшимча қилди. Озод этилган ҳудудларнинг рубль тизими ва Россия мобиль алоқалари ва интернетига ўтгани аллақачон ҳаммага маълум. Россия юқори мансабдор шахсларининг республикаларга, Херсон ва Мелитополга ташрифлари одатий ҳолга айланди. Ҳарбий-фуқаровий маъмурият Запорож вилоятининг Россия таркибига кириши борасида референдумга тайёргарлик кўришни бошлади.Булар кундан-кунга кўпайиб бораётган ахборотларнинг жуда кичик тафсилотлари холос.Бу албатта бизнинг Ватанимиз билан яна бир бор фахрланишимизга сабаб. Энг яхши миллий анъаналарига содиқ қолган ҳолда, қаерга бормасин, Россия кўмак бериш, бунёд этиш, тиклаш ва ривожлантириш таашаббусларини бошлаб юборади.Бироқ, содир бўлаётган воқеаларнинг яққол кўзга ташланмайдиган, бироқ анчайин аҳамиятли жиҳати ҳам бор.Шунга қарамай, мамлакатимизга нисбатан адоват ҳис қилиб юрганлар ҳам Россия бўлаётган жараёнларда ўзини ишонч билан мустаҳкам тутаётганини, қийин вазиятдан глобал ғолиб сифатида намоён бўлаётганини тан олишади. Бу ҳолат эса озод қилинган ҳудудларда кечаётган жараёнлар билан бевосита боғлиқ, деган жиддий шубҳа бор.Бир қутбли дунё эскиргани, глобал тизим таназзулга учрагани, АҚШ (ва умуман Ғарб) гегемонлик мавқесини номақбул тарзда суистеъмол қилаётгани сабабли реал ҳақиқатга мос, янги ҳаёт қуриш кераклиги ҳақида бир неча йиллардан буён кўп гапирилади. Маълумки, ниманидир янгисини қуриш учун, аввал эскисини йўқотиш керак. Бироқ, эскисини вайрон қилиш ҳам кўп ресурс ва куч талаб қилиши ҳақида деярли ўйламаймиз ҳам. Вайрон қилаётганингиз бошингизга тушиб сизни ҳам вайрон қилмаслиги учун хавфсизлик чоралари кўриш керак.Сўнгги пайтларда АҚШ ва Европанинг Россияни “қоидаларга асосланган дунё тартибини” бузганликда айблашлари оддий ҳолга айланди.Масалан, Россия ташаббуси билан ташкиллаштирилган БРИКС, ШҲТ, КХШТ ва кўплаб бошқа ташкилотлар йиллар давомида истеҳзо мавзусига айланган эди. Албатта, Буюк Пётрнинг “эрмак” полклари ҳам катта кучга айланишидан олдин уларнинг устидан ҳам кулишган эди.Албаттаки, йўқолаётган эски ва пайдо бўлаётган янги тартибнинг тўқнашувисиз ҳеч нарса бўлмайди. Хусусан, Украинадаги махсус ҳарбий операция айнан мана шу тўқнашув бўлди. Ғарб вазиятни Россия асло ўтишга йўл қўймадиган чизиққа олиб келди.Шунда ҳам Москва ўзига содиқ қолди. Европа ва АҚШ Киев элиталари билан биргаликда Украинани вайрон этишда, “асосийси Путин ғалаба қилмасин” шиори билан ўз иқтисодиётини ҳалокатга олиб келишда давом этар экан, Россия ўз ресусрларини озод бўлган ҳудудларни қайта тиклаш учун сарфлашни афзал билади.Кимнинг стратегияси самаралироқ эканини вақт кўрсатади.\n© Sputnik / Aleksei Kudenko / Фотобанкка ўтишБойцы Народной милиции ДНР поднимают государственный флаг Донецкой народной республики в Волновахе\nБирор ниманинг янгисини қуриш учун, аввал эскисини йўқотиш керак. Ғарб ўз қўллари билан эски дунё тарбини вайрон қилиш билан банд бўлган вақтда, Россия янги дунё қуришга куч сарфламоқда.\nҲар куни нафақат озод бўлган ҳудудлар- биринчи навбатда, ДХР, ЛХР, Херсон ва Запорожье вилоятларининг- тинч ҳаётга қайтаётгаи, балки у ерда турмушнинг Россияга биргаликда ва ҳамоҳанг янги босқичга кўтарилаётгани ҳақида маълумотлар жуда кўп кўзга ташланяпти.\nМариуполь порти ўз ишини тиклади, шу билан бирга ҳарбий ҳаракатлардан катта зарар кўрган шаҳарни тиклаш учун Россия, шунингдек Фавқулодда вазиятлар вазирлиги жуда кўп куч сарфламоқда.\nОзод этилган Запорожье вилоятининг вақтинчалик пойтахти - Мелитополда мактаблар янги ўқув йилидан беш баллик системада рус тилидаги таълим тизимига ўтади. У ерда 12 июнь, Россия кунида вилоят аҳолисига Россия фуқароси паспортлари топширилади.\nСергей Шойгу Россия, Донбасс, Украина ва Қрим ўртасидаги темир йўл алоқаларининг қайта ишга туширилгани ҳақида маълум қилди. Шунингдек, вазир Мариуполь, Бердянск, ва Херсонга юк етказиб бериш аллақачон бошланганини қўшимча қилди. Озод этилган ҳудудларнинг рубль тизими ва Россия мобиль алоқалари ва интернетига ўтгани аллақачон ҳаммага маълум. Россия юқори мансабдор шахсларининг республикаларга, Херсон ва Мелитополга ташрифлари одатий ҳолга айланди. Ҳарбий-фуқаровий маъмурият Запорож вилоятининг Россия таркибига кириши борасида референдумга тайёргарлик кўришни бошлади.\nБулар кундан-кунга кўпайиб бораётган ахборотларнинг жуда кичик тафсилотлари холос.\nБу албатта бизнинг Ватанимиз билан яна бир бор фахрланишимизга сабаб. Энг яхши миллий анъаналарига содиқ қолган ҳолда, қаерга бормасин, Россия кўмак бериш, бунёд этиш, тиклаш ва ривожлантириш таашаббусларини бошлаб юборади.\nБироқ, содир бўлаётган воқеаларнинг яққол кўзга ташланмайдиган, бироқ анчайин аҳамиятли жиҳати ҳам бор.\nБиз дунё тизимлари чуқур трансформациясининг хавфли даврида яшаяпмиз. Кўз ўнгимизда ташкилотлар таназзулга юз тутяпти, деярли саккиз ўн йилликлар давомида инсоният цивилизацияси учун асосий бўлган жараёнлар тўхтаяпти. Тизимли инқироз соҳаларни тобора кўпроқ қамраб олмоқда, дунё келажаги ҳақидаги прогнозлар эса янада қўрқинчли кўринади.\nШунга қарамай, мамлакатимизга нисбатан адоват ҳис қилиб юрганлар ҳам Россия бўлаётган жараёнларда ўзини ишонч билан мустаҳкам тутаётганини, қийин вазиятдан глобал ғолиб сифатида намоён бўлаётганини тан олишади. Бу ҳолат эса озод қилинган ҳудудларда кечаётган жараёнлар билан бевосита боғлиқ, деган жиддий шубҳа бор.\nБир қутбли дунё эскиргани, глобал тизим таназзулга учрагани, АҚШ (ва умуман Ғарб) гегемонлик мавқесини номақбул тарзда суистеъмол қилаётгани сабабли реал ҳақиқатга мос, янги ҳаёт қуриш кераклиги ҳақида бир неча йиллардан буён кўп гапирилади.\nМаълумки, ниманидир янгисини қуриш учун, аввал эскисини йўқотиш керак. Бироқ, эскисини вайрон қилиш ҳам кўп ресурс ва куч талаб қилиши ҳақида деярли ўйламаймиз ҳам. Вайрон қилаётганингиз бошингизга тушиб сизни ҳам вайрон қилмаслиги учун хавфсизлик чоралари кўриш керак.\nСўнгги пайтларда АҚШ ва Европанинг Россияни “қоидаларга асосланган дунё тартибини” бузганликда айблашлари оддий ҳолга айланди.\nАгар вазиятга реал қарайдиган бўлсак, Москва ҳеч қачон вайронкорлик учун ресурс сарфламаган. Йигирма йиллар олдин у, иложи бўлса эскирган дунё тизими билан тўқнаш келмасдан шунчаки янгисини бунёд этиш стратегиясини танлаган. Ўша пайтда эса эскирган дунё тизими таназзулга йўл тутаётган, янги тузилмалар, жараёнларнинг таъсири ва кучи ўсишни бошлаган эди.\nМасалан, Россия ташаббуси билан ташкиллаштирилган БРИКС, ШҲТ, КХШТ ва кўплаб бошқа ташкилотлар йиллар давомида истеҳзо мавзусига айланган эди. Албатта, Буюк Пётрнинг “эрмак” полклари ҳам катта кучга айланишидан олдин уларнинг устидан ҳам кулишган эди.\nЭски дунё тарбининг вайрон қилиш билан эса Ғарбнинг ўзи яхши шуғулланиб келяпти. Ажабланарлиси шундаки, у ўз фикрида ўзи асосий манфаатдор бўлган тизимни қаттиқ ҳимоя қилади, лекин охир-оқибат унинг ҳалокатини тезлаштиради. Айниқса, санкцион жазава бунга яхши далил бўлади.\nАлбаттаки, йўқолаётган эски ва пайдо бўлаётган янги тартибнинг тўқнашувисиз ҳеч нарса бўлмайди. Хусусан, Украинадаги махсус ҳарбий операция айнан мана шу тўқнашув бўлди. Ғарб вазиятни Россия асло ўтишга йўл қўймадиган чизиққа олиб келди.\nШунда ҳам Москва ўзига содиқ қолди. Европа ва АҚШ Киев элиталари билан биргаликда Украинани вайрон этишда, “асосийси Путин ғалаба қилмасин” шиори билан ўз иқтисодиётини ҳалокатга олиб келишда давом этар экан, Россия ўз ресусрларини озод бўлган ҳудудларни қайта тиклаш учун сарфлашни афзал билади.\nКимнинг стратегияси самаралироқ эканини вақт кўрсатади.


Мусулмонлар Рамазон Ҳайитини нишонламоқда\n01 декабр 2020, Тошкент вақти: 14:22\nҚирғизистоннинг Қорасув шаҳридаги "Ас-Сарахсий" масжидида Ҳайит байрами.\nБугун дунёнинг аксар давлатларида Рамазон Ҳайити нишонланмоқда. Ҳайит муносабати билан АҚШ президенти Суриядаги зўравонликларда жабрланган аҳолига 195 миллион рўза фитр ажратганини билдирди. Москвада мусулмонлар учун Ҳайит намози ўқиладиган қўшимча майдонлар ажратилди. Қирғизистон президенти эса Ҳайит намозини ўз қишлоғидаги масжидда ўқиди.\nМосквада Ҳайит намозини ўқишга келганлар ибодат жойларига фақат шахсни тасдиқловчи ҳужжат билан киритилди. Москва мэриясига кўра, хавфсизликни таъминлаш мақсадида мана шундай қарор қабул қилинган.\nМосквада Ҳайит намоз ўқиладиган жойлар харитаси мусулмонларга бир қатор енгилликлар яратди.\nЖорий йилда москвалик мусулмонлар Ҳайит намозини Москвадаги 6 масжиддан ташқари Соколники, Октябр 60 йиллиги истироҳат боғларидаги махсус ажратилган майдонларда ва “Изумрудний” спорт комплексида ўқий олди. Ҳайит намози ўқиладиган ҳудудларни Москвада 3 минг полициячи назорат қилди.\nМосквада Ҳайит намози ўқигани келганларнинг хавфсизлигини 3000 полициячи таъминлади.\nҚирғизистон пойтахти Бишкекда эса Ҳайит намози анъанавий тарзда президент сароий олдидаги бош майдонда ўқилди. Ҳайит намозига юз мингга яқин одам келгани айтилмоқда. Рамазон Ҳайити муносабати билан Қирғизистонда 8,9 ва 10 август дам олиш куни деб эълон қилинган.\nБишкек бош майдонига Ҳайит намозини ўқиш учун ўн минглаб одамлар йиғилди.\nБишкекдаги Ҳайит намозида Қирғизистон парламенти раиси Асилбек Жээнбеков, шаҳар мэри Иса Ўмурқулов иштирок этди. Президент Алмазбек Атамбаев эса Ҳайит намозини ўзи туғилиб ўсган Арашан қишлоғидаги масжидда ҳамқишлоқлари билан биргаликда ўқиди. Ўтган йили ҳам президент икки Ҳайит намозини ўз қишлоғида ўқиган эди.\nҚирғизистон Бош вазири Жантўрў Сатибалдиев эса ҳар йилгидай Ҳайит намозини Ўш шаҳри марказий майдонида ўшликлар билан бирга ўқиди.\nҚирғизистоннинг Қорасув шаҳридаги "Ас-Сарахсий" масжидида Ҳайит байрамини нишонлаган диндорлар Озодликка Рамазон ҳайити ва ифторликлар акс этган фотосуратларни йўллади.\nҚуйида ўша суратлардан жамланган фотогалереяни томоша қилишингиз мумкин.\nҚорасувдаги Ас-Сарахсий масжидида Ҳайит намози\nЎзбекистонда Ҳайит байрами 9 август куни нишонланади. Мамлакат президентининг бу ҳақдаги қарори расмий матбуотда эълон қилинган.\nҚарорга мувофиқ, Ўзбекистонда 9 август дам олиш куни деб белгиланди.\nАҚШ президенти эса Ҳайит байрами муносабати билан дунё мусулмонларини табриклади. Барак Обаманинг Оқ уйдан йўллаган табригида АҚШ раҳбари Америкада ва дунёнинг бошқа давлатларида яшаётган барча мусулмонларни ўзи ва рафиқаси номидан Ҳайит байрами билан муборакбод этган.\nТабрикда муқаддас Рамазон ойида Суриядаги урушда жабрланган ва уй-жойини ташлаб кетишга мажбур бўлган сурияликларга АҚШ ҳукумати 195 миллион доллар рўза фитр ажратгани айтилади.


Гидроцефалиянинг давоси бор?! - 16 Апреля 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2014 » Апрель » 16 » Гидроцефалиянинг давоси бор?!\nДилбандига «гидроцефалия» ташхиси қўйилган ота-оналар бу дарднинг азобини яхши билишади.\nБугунги келиб, бош мия суюқлигининг ортиши, яъни гидроцефалия хасталиги янги туғилган чақалоқлардан тортиб бир ёшдан ошган болакайларда ҳам кузатилмоқда. Хўш, бунинг сабаби нимада? Умуман, гидроцефалия ҳақида нималарни биламизу қандай маълумотлардан хабардор бўлишимиз шарт? Бу ҳақда олий тоифали шифокор-невролог Муҳаббат НАСУЛЛАЕВА маълумот беради.\nҲар бир одамнинг бош миясида суюқлик (ликвор) ишлаб чиқарилиб, мия тўқималарига қайта сўрилади. Мазкур жараённинг бузилиши натижасида эса калла ичи босимининг ортиши ёки мия суюқлигининг тўпланиб қолиши каби ҳолатлар юзага келади. Мия суюқлиги мия қоринчаларида тўпланади ва мия пардалари орасида оқиб туради. Агар ушбу жараён одатий тартибдан четлашса, мия суюқлиги мия қоринчаларида тўпланади-ю, аммо ҳаракатланмайди. Бу эса гидроцефалия дегани.\nГидроцефалиянинг бир неча турлари ва кўринишлари фарқланади. Гўдак ёшидаги болаларда хасталикнинг 80 фоизи ҳомила ривожланиши вақтида онанинг инфекцион хасталиклар билан оғриши, носоғлом турмуш тарзи ва ҳомила ривожланиши давридаги ташқи омиллар таъсиридан бўлса, 20 фоизи туғруқ жараёни асоратларидан бўлиши мумкин. Бир-икки ёш ва ундан юқори ёшдаги болаларда эса бош мия қон томирларидаги ривожланиш нуқсонлари, инфекцион турдаги касалликлар, менингит, ёпиқ бош мия жароҳатлари, шунингдек, генетик мойиллик кабилар тасниф этилади. Яна ёшидан ошган болаларда гидроцефалия ҳамроҳ касалликлар, масалан, сурункали шамоллаш ёки вирусли касалликлар асоратида ҳам юзага чиқиши мумкин. Шу билан бирга, мияда ҳосил бўлган шишлар, калла суяк ичидаги босимнинг ошишига сабаб бўлиб, гипертензион-гидроцефалия синдромини юзага келтиради.[ www.BePuL.NeT -Saytdan olindi]\nОдатда, касалликка баҳо беришда икки ёшгача ва ундан кейин юзага келадиган аломатлар тавофут қилинади. Гўдакларда бош тузилиши асосий белгилардан бири. Агар гидроцефалия аломатлари мавжуд бўлса, бош айланаси ўлчамининг катталашиши ҳисобига бош суяги жойидан қўзғалади. Натижада бош тузилишида ўзгариш бўлиб, пешана олдинга бўртиб чиқади. Бошдаги лиқилдоқнинг шишиб қолиши ва бир ярим ёшга қадар ҳам битмаслиги, бола бошини тез-тез орқага ташлаши, сабабсиз безовта бўлиши ҳам касаллик белгисидир. Бир-икки ёшдан ошган болаларда эса бош оғриқлари, кўриш қобилиятининг сустлашиши, уйқу тартибининг бузилиши, ланжлик, ҳолсизлик, баъзида сийдик тутолмаслик, хотира пасайиши, диққатни жамлай олмаслик каби аломатлар тилга олинади.\nКичкинтойга хасталик ташхисини қўйишдан аввал бир қанча текширувлар ўтказилади. Дастлаб, бола бош айланасининг ўлчами текширилади. Бош айланаси меъёрдан катта, бош қисмининг юз қисмига нисбатан йирикроқ, пешона қисмида қон томирларининг яққол кўриниб туриши, кўз олмасининг тепа қисмида оқлик кўрниб қолши (ботаётган қуёш симптоми) ҳасталикнинг ташқи белгиларидир. Агар бола бошидаги лиқилдоғи ҳали қотмаган бўлса, бош мия УТТси — нейросонография қилинади. Ёшидан ошган болаларга эса ультратовушли текшируви ҳамда рентгенография усуллари қўлланилади. Шунингдек, зарур ҳолларда компьютер томография ҳамда магнит-резонанс томография текшируви ҳам ўтказилиши мумкин. Натижаларга кўра, шифокор болангиз учун керакли бўлган муолажа турини тавсия этади.[ www.BePuL.NeT -Saytdan olindi]\nДаволаниш шарт ва муҳим!\nАгар болада гидроцефалия ташхиси тасдиқланса, албатта, нейрохирург-мутахассисга учрашиш керак. Бунда касаллик тури ва даражасига кўра муолажа усули танланади. Дори препаратлари ёрдамида даволаш усули буюрилганда мияда тўпланиб қолган суюқлик сийдик ҳайдовчи препаратлар ёрдамида ташқарига чиқарилади. Кейинчалик хасталик аломатлари такрорланмаслиги учун бола иммунитетини яхшиловчи ҳамда маълум вақтгача сийдик ҳайдовчи дамламалар билан профилактика чораларини қўллаш тавсия этилади. Асосийси муолажалардан сўнг бола йиқилиб, тан жароҳат олмаслигига эътибор қаратиш шарт. Айрим ҳолларда соғлом болаларнинг ҳам бош айланаси каттароқ бўлади. Бу ҳолат ота-онанинг бирида бош тузилиши катта бўлиши билан изохланади. Лекин касаллик ҳисобланмайди.\nЖарроҳлик амалиёти нега керак?\nТуғма гидроцефалия ҳамда касалликнинг оғир турларида хасталикнинг ривожланишини тўхтатиш учун жарроҳлик амалиётига мурожаат қилинади. Албатта, бундай амалиёт учун чуқур тиббий текширувлар ўтказилиши ва кичкинтойнинг умумий аҳволи қониқарли бўлиши лозим. Ушбу амалиёт ҳозирда кенг қўлланилиб, мияда тўпланиб қолган ортиқча суюқлик махсус қурилма найчаси (шунт) ёрдамида қорин бўшлиғига туширилади. Шу ўринда жарроҳлик амалиётидан сўнг боланинг бош тузилиши асл ҳолига қайтадими ёки йўқ деган савол туғилади. Агар касаллик ўз вақтида аниқланса ва керакли муолажалар қўлланилса, бош айланаси меъёрий ҳолатга қайтиши мумкин.Ҳасталик ўтказилиб юборилиб, калла суяклари катталашиб бўлган бўлса, амалиёт орқали касаллик ривожланиши тўхтатилади, холос, аммо бош тузилиши ўзгармайди. Энг муµими, мазкур усул болакайга соғлом турмуш тарзини туµфа этиб, жисмоний ва ақлий ривожланишда тенгқурларига етиб олиш имконини беради.\nКатегория: Foydali maslahatlar / Полезны советы | Ko'rganlar:: 1402 | Добавил: www.horazm.net | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


"Даврон Файзиев" — @Davron_Fayziev Telegram-kanali — TGStat\nРасмий канал | Спорт шарҳловчиси, Журналист, Телебошловчи.\nТижорий ҳамкорлик учун: @DavronFayziev_bot\nOyni tanlash May 2022 Aprel 2022 Mart 2022 Fevral 2022 Yanvar 2022 Dekabr 2021 Noyabr 2021 Oktabr 2021 Sentabr 2021 Avgust 2021 Iyul 2021 Iyun 2021 May 2021 Aprel 2021 Mart 2021 Fevral 2021 Yanvar 2021 Dekabr 2020 Noyabr 2020 Oktabr 2020 Sentabr 2020 Avgust 2020 Iyul 2020 Iyun 2020 May 2020 Aprel 2020 Mart 2020 Fevral 2020 Yanvar 2020 Dekabr 2019 Noyabr 2019 Oktabr 2019 Sentabr 2019 Avgust 2019 Iyul 2019 Iyun 2019 May 2019 Aprel 2019 Mart 2019\nЛиверпуль клуби делегацияси Париж шаҳрига етиб келди. Реал Мадрид самолёти бир кун аввал Франция пойтахтига қўнганди.\n43.6k 0 93 1k\nСадио Мане финал олдидан ўз фикрларини билдирди:\n“Менда ўч олиш деган тушунча йўқ. Ҳаёлимга ҳам келмаган бу фикр. 4 йил ичида кўп нарса ўзгарди, тажрибамиз ошди, ўйин сифати яхшиланди. 2018 йилги ўйинни аллақачон унутганмиз. Ўшанда Реал кучлироқ эди ва ғалаба қозонди. Бу сафар ҳаммаси бошқача бўлади”.\nЛиверпуль ва Реал Мадрид эртага 00:00да Чемпионлар лигаси финалида тўқнаш келишади.\n54.3k 0 225 1.7k\nБу ҳужжатдаги маълумотни мен биламан, кўпчилик билади. Балки билмайдиганлар ҳам бордир. Уларга билдириб қўйиш керак деб ўйладим\n54.3k 0 218 1.3k\nЛиверпуль - Реал Мадрид. Ўзаро ўйинлар статистикаси:\nУмумий 8 учрашувда минимал фарқ билан Ливерпуль имкониятни бой бермоқда 3:4. Бир марта дуранг қайд этилган. Голлар нисбатида ҳам Реал олдинда 10:8.\n64.8k 0 190 1.4k\n26 May, 15:55\nРеал Мадрид Ливерпулга қарши финал учрашувига футболчилар қайдномасини тақдим этди. Кутилганидек ундан мавсум рўйхатидаги барча футболчилар жой олди.\n66.8k 0 85 1.4k\nЯна озгина Шома ва Рома\n71.2k 0 254 2.4k\n26 May, 00:07\nРома Конференциялар лигасининг биринчи чемпиони!\nЖозе Моуриньо ўз фаолиятидаги 26-титулни қўлга киритди. Бешинчи бор Еврокубокка эришди. Рома эса биринчи марта қитъа турнири финалида ғалаба қозонди. Булар майли, асосийси… Элдор Шомуродов чемпион! Биринчиси учун, топ клубда, менимча яхши мавсум. Финалда ҳам бирозга бўлсада тушди. Ўз ҳиссасини қўшди. Табриклаймиз!\n69.9k 0 104 1.5k\nРома асосий таркиби,\nШома ҳозирча захирада.\n68.9k 1 85 776\nОмадли Моуриньо, омадсиз Рома\nБугун Конференциялар лигаси чемпионлиги учун Рома ва Фейенорд тўқнаш келади. Моуриньо Еврокубок финаллари мутахассиси ҳисобланади. Икки марта Чемпионлар лигаси, икки марта Европа лигаси ғолиби бўлган. Рома эса аксинча, финалларда омадсизликка учраган. 1984 йилда Чемпионлар кубоги финали, 1991 йили УЕФА кубоги финалида мағлуб бўлган. Конференциялар лигаси янги турнир ва Моуриньо учун ҳам, Рома учунам кубок биринчиси бўлиши мумкин.\nФейенорднинг ўз режалари бор. Нидерландия клуби ном жиҳатдан аутсайдер туюлиши мумкин, аммо тарихан ундай эмас. Роттердамликлар 1970 йилда Чемпионлар кубогини олиб, Европанинг энг кучли клубига айланган. Икки бор (1974, 2002) УЕФА кубогига эришган. Арне Слот бошчилигида ва турнир тўпурари Сирил Дессерс етакчилигида Фейенорд йигитлари 20 йиллик танаффусдан кейин жамоасига катта соврин ютиб бермоқчи.\nБиз нейтрал бўлишимиз қийинроқ масала. Чунки финалда ўзбек ўйнайди (ўйнасин). Элдор Шомуродов тарихдан жой олиши тарафдоримиз.\n69.5k 0 56 1.4k\nСўнгги қўнғироқ ва бугунги финални умумлаштирган фото\n“Шум бола”да айтилганидек: Ўқи, одам бўласан\n⚽ Академиялардаги шароитлар меваси. Машъал ва Элдор —————————————— Айтганча, бугун финал 🇮🇹 Рома — Фейеноорд 🇳🇱 📸 arxiv Instagram|Facebook| YouTube @hasanpirmuhamedovhp\n69.3k 0 136 1.4k\n📢12 oy muddatga onlayn xarid qiling!\n😍Boshlangʻich toʻlov 0 so'm!\n🤩Rasmiy ish joyi shart emas!\n📱Telefon, noutbuk, planshet, airpods, va koʻplab xonadoningizga kerakli zamonaviy maishiy texnika jihozlarini onlayn tarzda bo'lib to'lash orqali harid qiling\n📑Sizda pasport va shaxsiy plastik karta (so'nggi 6 oy mobaynida har oy 1 million so'mdan pul aylanayotgan) boʻlsa bas\n🚚O'zbekiston bo'ylab bepul yetkazib berish xizmati\nOperatorlar bilan bog'lanish\n📞Call center: +998742259399\n67.9k 0 106 117\n25 May, 06:51\nКарим Бенземадан Мбаппенинг қолиши борасидаги реакциясини сўрашди. У жаҳли чиқмаганини айтди. Лекин менга бошқачароқ туюлди)\n72.4k 0 775 2.2k\nЭлдор Шомуродов Рома клуби сафида Албаниянинг Тирана шаҳрига етиб келди. Эртага Комбётаре стадионида Рома ва Фейенорд тарихдаги биринчи Конференциялар лигаси ғолиблиги учун финал учрашувини ўтказишади.\n72.8k 0 116 2.9k\nШу тўпдан битта бўлса тепиб берардик а)\n70k 0 34 2.9k\nЕвропа Чемпионлар лигаси финалида ўйналадиган расмий тўп намойиш этилди. Мавсум тўпидан фарқи асосан рангида. Шунингдек, унда тинчликка чақирувчи месседж ҳам бор.\nФинал. Париж. 28 май, 00:00\n71.4k 1 211 1.2k\nTROS dan repost\n• Футбол махсулотлари харидига оид тасаввурингизни ўзгартириб юборамиз.\n• Бошқа жойда топмасангиз,\n@Tros_uz Интернет магазин\n69.8k 0 39 229\nOrif Tolipov dan repost\nЧемпионлар лигаси келаси мавсумида иштирок этадиган 26 жамоа номи маълум бўлиб улгурган. Квалификация орқали аниқланадиган 6 та клуб қолди.\n58.9k 0 94 713\n24 May, 06:05\nШунчаки эслатиб ўтмоқчиман, чекиш соғлиқ учун зарар\n70.7k 0 209 2.3k\nЗлатан Миланнинг узоқ кутилган чемпионлигига футболчиликдан кўра, мотиватор сифатида кўпроқ ҳисса қўшди. Кечаги ғалабадан кейинги кийиниш хонасидаги нутқи бунга яққол мисол бўла олади. Қисқагина эпизодини келтираман.\n79.6k 4 981 1.8k\nЮрген Клопп Ливерпулдаги фаолияти давомида уч марта 91 дан кўп очко тўплаган. 99, 97, 92. Шулардан фақат бир марта АПЛ чемпионлигига эришган.\nАлекс Фергюсон ҳеч қачон очколарни 91 дан оширмаган. Шу билан бирга 13 марта МЮни чемпион қилган.\n73.6k 2 473 2.3k\nЭълон Дўстлар, UFC 274 бўйича минглаб мурожaатлар келиб тушмоқда. Айнан шу турнирни видео-чат қи...\nМана бу ракурсда янада ёрқин Чендлер - Фергюсон Майкл фронткик пушкаси. Тонининг йиқилиши t.me...\n4 кун олдин топ-5 лигалар ғолиби бўлган биринчи мураббийга айланганди. Бугун 5 марта Чемпионлар...\nТарихий 5 дақиқа t.me/Davron_Fayziev\nИсроил Мадримов Канело бўлиб берган) Дмитрий Бивол тайёргарлик жараёнида Ўзбекистонга ҳам келга...


Архивы ДЕПУТАТЛАР - tafsilar.info\n15 Oktabr 12:10 by Редакция\nПарламент қуйи палатаси депутатлари мамлакатга импорт қилинадиган муҳим маҳсулотлар нархини пасайтиришни таклиф қилмоқда. Бунинг учун 2021 йил 1 июлга қадар картошка, ўсимлик мойи, гўшт, чорва моллари ва паррандалар импортини ҳамда уларни сотиш оборотини ҚҚСдан озод қилиш таклиф этилмоқда. Парламент қуйи палатаси депутатлари бир қатор озиқ-овқат маҳсулотларини, шу жумладан шакар, картошка, гўшт ва бошқаларни ҚҚСдан озод\n01 Sentabr 21:05 by Редакция\n«Темир дафтар» ни юритишни камчиликлари тўғрисида Олий Мажлис Қонунчилик палатаси депутатларидан бири эълон қилди. Зафар Худойбердиев Халқ депутатлари Уйчинский туман Кенгашининг навбатдаги йиғилишида иштирок этди. Учрашув 29 август куни бўлиб ўтди. Учрашув давомида депутат «темир дафтар» ни юритишда камчиликлар мавжудлигини таъкидлади. У «темир дафтарни» дан чиқариб юборилган бир нечта оилаларни розилик хати орқали қандай қилиб\nДЕПУТАТДЕПУТАТЛАРКАМЧИЛИКТЕМИР ДАФТАРҚОНУНЧИЛИК ПАЛАТАСИ


Келаси йилдан автобуслардан фойдаланиш 700-1400 сўм оралиғида бўлади - UzNews.uz\nКеласи йилдан автобуслардан фойдаланиш 700-1400 сўм оралиғида бўлади\n“Тошшаҳартрансхизмат” АЖ бошқарма бошлиғи олиб борилаётган ишлар ҳақида гапирди.\n2021 йилда жамоат транспорти воситалари 3 тоифага: етказиб берувчи (700 сўм), боғловчи (900 сўм) ва магистраль йўлларга (1400 сўм) ажратилиши режалаштирилмоқда.\nЙўлкира ҳам 3 хил кўринишда бўлади ва масофадан келиб чиқиб белгиланади.\n“Бугунги кунда жаҳонда ўртача йўналишлар масофаси 14-15 км.ни ташкил қилади. Тошкентда бу 19 км.ни ташкил қилмоқда. Ерусти транспортини концепция бўйича уч тоифага бўлдик. Ҳозирги кунда шаҳарнинг бир чеккасида бошқасига бориш учун метро қамраб олмаган, магистраль йўналишлар бўлмаган жойда учта транспортдан фойдаланилади. Бу 4200 сўмга айланади. Таклиф қилинаётган тизимда 2300-2700 сўм оралиғида бўлади. Бу йўловчига иқтисод бўлади. Бу тизим кейинги йилда жорий этилади”, - деди “Тошшаҳартрансхизмат” АЖ бошқарма бошлиғи Анвар Жўраев “Ўзбекистон 24” телеканалига берган интервьюсида.\nЭртага Тошкентдаги айрим йўл қисмлари ҳаракатланиш учун маълум муддат ёпилади — харита\n22 ёшли йигит Халқ таълими вазири ўринбосари этиб тайинланди


“Эл класико”ни таниқли россиялик шарҳловчилар шарҳлайди\n13 Дек 2019 1251\nХабарингиз бор, 18 декабрь куни Испания чемпионатида “Барселона” клуби “Реал”га қарши баҳс олиб боради.\nЎйин Futbol TV ва ва Uzreport TV телеканалларида жонли эфирда намойиш қилинади. Ўйинга бўлган катта қизиқишни эътиборга олган ҳолда, бу учрашувни рус тилида шарҳлаб бориш учун таниқли россиялик шарҳловчилар Константин Генич ва Георгий Черданцев таклиф қилинди, деб хабар қилади Uzreport news.\nДастлаб улар шу куни 22:00да жонли эфирда намойиш қилинадиган Futbol TV телеканалидаги Fan Time кўрсатувида иштирок этишади. Кўрсатувга ташриф буюрган мухлислар билан суҳбат ва савол-жавобдан кейин эса ўйинни шарҳлаб бориш учун Futbol TV телеканалига йўл олишади.


Олимлар кўзойнак таққан инсонлар коронавирусга камроқ чалинишини тасдиқлашди - Zamin.uz\nОлимлар кўзойнак таққан инсонлар коронавирусга камроқ чалинишини тасдиқлашди\nТадқиқотлар шуни кўрсатдики, кўзойнак тақадиган одамларларда янги коронавирусга чалиниш эҳтимоли анча кам экан. Бу ҳақда OpenBio форуми майдонида биология фанлари доктори, Россиянинг Новосибирск давлат университети бионанотехнология, микробиология ва вирусология лабораторияси раҳбари Сергей Нетесов маълум қилди. Унинг айтишича, хитойлик олимлар ҳам ўрганишлари давомида худди шундай хулосага келишган. Унинг фикрларини "Российская газета" нашри келтириб ўтди.\n— Хитойда ҳам шу бўйича ўтказилган тадқиқот кўзойнак тақадиган одамлар коронавирусга бошқаларга нисбатан беш маротаба кам чалинишини кўрсатди, — дейди Нетесов. — Ушбу давлатда бу жуда аниқ намоён бўлади. Чунки у ерда контакт линзаларни кам тақишса-да, лекин кўриш қобилиятида муаммоси бўлган инсонларнинг 80 фоизидан зиёди кўзойнак тақади. Беморларнинг бор-йўғи ўн фоизини эса кўзойнак тақадиганлар ташкил этган.\nАйни чоғда россиялик олим ниқобда юришни ҳам қатъий тавсия қилган. Унинг сўзларига кўра, вирусни юқтиришнинг асосий йўллари бурун ва кўзнинг шиллиқ пардалари ҳисобланади. Шундай экан, бурнини беркитмасдан ниқоб кийган одам худди ниқобсиз юрган билан бир хил ҳисобланади. Ҳидни йўқотиш биринчи навбатда инфекция бурун орқали юққанини кўрсатади. Бу эса энг кенг тарқалган аломатлардан биридир.\nОлимнинг қатъий таъкидлашича, ниқобларни ҳамма, айниқса, кексалар тақиши шарт. Боз устига, коронавирус ташувчиси ўзи шундай эканлигини билмайди. Ниқоб шу тарафдан ҳам зарурдир.\n— Юқтирган одам вирусни биринчи аломатлари пайдо бўлишидан олдин уни ташишни бошлайди. У йўталмайди, иситмаси йўқ, касал эканлигини билмайди, аммо икки кун давомида вирусни ташиб юраверади. Агар у ниқобсиз юрса, бошқаларга ҳам юқтиради — дейди Сергей Нетесов. — Ҳатто оддий ниқоблар ҳам қабул қилинаётган вирус дозасини юзлаб марта камайтиради. Бу ўз тасдиғини топган. Ниқоб бемор одамдан чиқаётган ҳавони кучли фильтрлайди. Агар икки киши ниқоб тақса, у ҳолда биридан иккинчисига инфекцияни юқтириш эҳтимоли минглаб марта камаяди.\nЭксперт, шунингдек, хитойлик мутахассислар вирус инсон терисида 12 соатгача яшашини исботлашгани ҳақида ҳам айтиб ўтди. Шунинг учун қўлни ювиб юриш жуда муҳим профилактик чора ҳисобланади. “Замин” янгиликларини “Инстаграм”да кузатиб боринг\n23-08-2020, 17:02, Дунё\nВирусолог: Одамлар яна 2 йил ниқоб тақиб юришлари керак\n15-08-2020, 07:35, Дунё\nНидерланд олимлари коронавирусга антиорганизм топдилар\n16-03-2020, 14:14, Дунё\nЯпониялик аёллар иш жойида кўзойнак тақиш тақиқланаётганидан нолиди\n10-11-2019, 11:30, Дунё\nТуркманистон Президенти кўзойнак тақа бошлади\n27-04-2019, 12:21, Дунё\nКениялик рассом чиқиндилардан декоратив кўзойнаклар ясамоқда\n4-11-2018, 21:31, Дунё


..:: ISLOM.UZ ::.. - Муҳаммад алайҳиссаломга нисбатан мўминнинг одоблари\nМуҳаммад алайҳиссаломга эҳтиром кўрсатиш, у зотга нисбатан доимо одобли бўлиш иймон тақозоси ҳисобланади. Шу маънода ҳар бир мўмин киши ушбу одобларни яхши ўрганиши ва ҳаёти давомида уларга риоя этиб яшаши лозим бўлади. Расулуллоҳ соллаллоҳу алайҳи васалламга нисбатан мўминнинг одоблари деганда асосан қуйидаги одоблар тушунилади:\nБиринчи одоб: Муҳаммад соллаллоҳу алайҳи васалламга иймон келтириш\nМаълумки киши "ла илаҳа иллаллоҳ Муҳаммадур расулуллоҳ" (Аллоҳдан ўзга илоҳ йўқ Муҳаммад алайҳиссалом Аллоҳнинг элчисидир) дейиш билан мўминга айланади. Ушбу икки калима яъни "ла илаҳа иллаллоҳ" ва "Муҳаммадур расулуллоҳ" калималари бир-бирига чамбарчас боғлиқ бўлганидан Қуръони каримда иккаласи бир ўринда зикр қилинган:\nБас, Аллоҳга ва Унинг уммий набий бўлган Расулига иймон келтиринг .\nЯъни, Аллоҳ таолонинг барча халойиққа юборган уммий набий бўлган элчисига иймон келтиринг.\nМуҳаммад алайҳиссаломга иймон келтириш барча халойиққа Аллоҳнинг буйруғи бўлганидан бу буйруққа итоат этмаганларнинг ҳоли нима бўлишини у зотнинг ўзлари шундай хабар берганлар:\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам дедилар: Муҳаммаднинг жони унинг қўлида бўлган зотга қасамки, ушбу умматдан бирор яҳудийми, бирор насронийми мен ҳақимда эшитсаю сўнгра мен юборилган нарсага иймон келтирмасдан вафот этса, албатта дўзах аҳлидан бўлади. Муслим ривояти.\nМуҳаммад соллаллоҳу алайҳи васалламга иймон келтириш деганда у зот ҳақларида қуйидагича эътиқод қилиш тушунилади:\n1. Муҳаммад алайҳиссалом Аллоҳ таолонинг набийси, расули ва танлаб олган бандасидирлар;\n2. Муҳаммад алайҳиссалом яхши кўриладиган ва эргашиладиган инсонларнинг энг улуғидирлар;\n3. Муҳаммад алайҳиссалом Қуръон ва суннатда баён қилинганидек пайғамбарларнинг сўнгисидирлар;\n4. Муҳаммад алайҳиссаломдан кейин пайғамбарлик даъвосини қилган ҳар қандай кимса ёлғончидир.\nҚози Иёз роҳматуллоҳи алайҳ Муҳаммад алайҳиссаломга иймон келтириш ҳақида қуйидагиларни ёзган: "Расулуллоҳ соллаллоҳу алайҳи васалламга иймон келтириш у зотни Аллоҳ таолонинг набийси ва расули деб тасдиқлаш, берган барча хабарларига чин қалбдан ишониш ва у зотни Аллоҳнинг элчиси эканларини тил билан эътироф этиш орқали ҳосил бўлади. Қачон ушбу нарсаларни қалб билан тасдиқлаш ва тил билан эътироф этиш жамланса у зот соллаллоҳу алайҳи васалламга иймон келтириш тўлиқ бўлган бўлади".\nИккинчи одоб: Муҳаммад соллаллоҳу алайҳи васалламга муҳаббатли бўлиш\nМуҳаммад соллаллоҳу алайҳи васалламга нисбатан муҳаббатли бўлиш мўминлик белгиси ҳисобланади. Бу ҳақида у зотнинг ўзлари шундай хабар берганлар:\nАнас ибн Молик розияллоҳу анҳудан ривоят қилинади: Расулуллоҳ соллаллоҳу алайҳи васаллам дедилар: сизлардан бирингиз токи мен унга фарзандидан, отасидан ва барча инсонлардан севимлироқ бўлмагунимча ҳаргиз мўмин бўла олмайди. Муслим ривояти.\nЯъни кимки Муҳаммад алайҳиссаломни ўзига энг севикли бўлган барча инсонлардан кўра кўпроқ яхши кўрмаса унинг иймони комил бўлмайди. Маълумки муҳаббат қалбда бўлади. Шунга кўра биров тилида Муҳаммад алайҳиссаломни ҳаммадан яхши кўраман деб ҳар қанча айтса ҳам, қалбида шу туйғу топилмаса комил иймон эгаси бўла олмайди.\n1. Фарз даражадаги муҳаббат;\nЯъни, Расулуллоҳ соллаллоҳу алайҳи васалламга ваҳий билан билдирилган барча шаръий ҳукмларни муҳаббат билан қабул қилиш, ҳар бир мўмин кишига фарз ҳисобланади.\n2. Фазилат даражадаги муҳаббат.\nЯъни, ейиш-ичиш, кийиниш, муомала ва ҳакозо ҳаётнинг ҳар бир жабҳасида Расулуллоҳ соллаллоҳу алайҳи васалламнинг суннатларига тақлид қилиб яшашга муҳаббатли бўлиш, ҳар бир мўмин киши учун улуғ фазилат бўлади.\nУчинчи одоб: Муҳаммад соллаллоҳу алайҳи васаллам буюрган барча ишларда у зотга итоатли бўлиш\nМуҳаммад соллаллоҳу алайҳи васалламга итоат қилиш Аллоҳ таолонинг буйруғи ҳисобланади:\nАллоҳга ва Расулга итоат қилинг. Бас, агар ортга қайтсангиз, Аллоҳ, албатта, кофирларга муҳаббат қилмас .\nРасулуллоҳ алайҳиссаломга итоат қилиш қанчалар аҳамиятли экани ҳақида шундай хабар берилган:\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам дедилар: Барча умматларим жаннатга кирадилар, фақат бўйин товлаган кимсагина кирмайди. Улар: эй Аллоҳнинг Расули ким бўйин товлайди, дейишди. У зот: ким менга итоат қилса жаннатга киради, кимки осийлик қилса бўйин товлаган бўлади, дедилар.\nДемак жаннатга киришни хоҳлаган киши Муҳаммад соллаллоҳу алайҳи васаллам буюрган барча ишларда у зотга итоат қилиши лозим.\nТўртинчи одоб: Муҳаммад соллаллоҳу алайҳи васаллам қайтарган барча ишлардан қайтиш\nРасулуллоҳ алайҳиссалом буюрган нарсани қилиб у зот қайтарган нарсадан қайтиш мусулмон кишининг муқаддас бурчи ҳисобланади. Бу ҳақида Қуръони каримда шундай буйруқ келган:\nПайғамбар сизга нимани берса, ўшани олинглар ва нимадан қайтарса, ўшандан қайтинглар .\nУшбу оят Расулуллоҳ соллаллоҳу алайҳи васаллам буюрган нарсаларнинг барчаси хайр барака эканига, у зот қайтарган нарсалар эса яроқсиз бузуқ ишлар эканига ёрқин далилдир.\nМазкур буйруққа риоя қилиш лозимлигини Расулуллоҳ алайҳиссаломнинг ўзлари қуйидагича баён қилганлар:\nАбу Ҳурайра розияллоҳу анҳудан ривоят қилинади: Набий соллаллоҳу алайҳи васаллам дедилар: сизларга ҳавола қилган нарсамда мени тек қўйинглар. Албатта сизлардан олдингилар саволлари ва пайғамбарларига ихтилоф қилганлари сабабли ҳалокатга учраган. Бас, агар сизларни бирор нарсадан қайтарсам ундан тийилинглар, агар сизларни бирор ишга буюрсам имконларинг борича уни адо этинглар. Бухорий ривояти.\nДунё ва охират саодатидан баҳраманд бўлишни истаган киши албатта ушбу насиҳатларни қабул қилиши ва уларга кўра ҳаёт кечириши лозим.\nБешинчи одоб: Муҳаммад соллаллоҳу алайҳи васалламга эргашиш\nҚуръони каримда Муҳаммад соллаллоҳу алайҳи васалламга эргашиш Аллоҳ таолони яхши кўриш аломати экани баён қилинган:\nСен: "Агар Аллоҳга муҳаббат қилсангиз, бас, менга эргашинг. Аллоҳ сизга муҳаббат қиладир ва сизларнинг гуноҳларингизни мағфират қиладир", деб айт. Аллоҳ Ғафур ва Роҳиймдир.\nИбн Касийр роҳматуллоҳи алайҳ ушбу оятнинг тафсирида қуйидагиларни айтган: "кимки Аллоҳга муҳаббатли эканини даъво қилсаю аммо ўзи Муҳаммад алайҳиссаломнинг йўлларида бўлмаса, токи барча сўзларию феълларида Муҳаммад алайҳиссаломнинг шариатларига эргашмагунича қилган даъвосида ёлғончи эканига ушбу оят ҳукм қилади".\nДемак Муҳаммад алайҳиссаломга эргашган кишигина Аллоҳ таолога муҳаббатли ҳисобланади.\nОлтинчи одоб: Муҳаммад соллаллоҳу алайҳи васаллам берган барча хабарларини тасдиқлаш\nМусулмон киши Расулуллоҳ алайҳиссалом ўзларига таълим берилган ваҳийни хабар берганлар, деб эътиқод қилиши фарздир:\nУ ҳаводан нутқ қилмас. У (Қуръон) ваҳийдан ўзга нарса эмас .\nШунга кўра ҳар бир мўмин киши динга тааллуқли барча хабарларни Муҳаммад алайҳиссалом ўзларидан гапирмаганларига иймон келтириши лозим.\nЕттинчи одоб: Муҳаммад соллаллоҳу алайҳи васалламни улуғлаш\nМуҳаммад соллаллоҳу алайҳи васалламни улуғлаш ибодат ҳисобланади. У зотга нисбатан одобни тарк қилиш эса амалларнинг бефойда бўлиб қолишига сабаб бўлади. Бу ҳақида Қуръони каримда шундай хабар берилган:\nЭй иймон келтирганлар! Овозингизни Пайғамбар овозидан юқори кўтарманг ва унга бир-бирингиз ила сўзлашгандек дағал сўз айтманг, ўзингиз сезмаган ҳолда амалларингиз ҳабата бўлиб қолмасин .\nРасулуллоҳ соллаллоҳу алайҳи васалламнинг тириклик чоғларида у зотнинг ҳузурларида овозни баланд кўтариш мумкин бўлмаганидек, кейин ҳам у зотнинг масжидларида, қабрлари ёнида баланд овозда гапирмаслик муҳим одоб саналади. Муҳаммад соллаллоҳу алайҳи васалламнинг исмлари тилга олинганда "набий" ё "расул" ё шуларнинг маъносига далолат қиладиган бирор сифат билан бирга айтиш ҳам у зот алайҳиссаломга нисбатан одоб ҳисобланади.\nСаккизинчи одоб: Муҳаммад соллаллоҳу алайҳи васалламни мадҳ қилишда ғулувга кетмаслик\nДунёда ҳеч бир инсон Расулуллоҳ алайҳиссаломчалик яхши кўрилиб, мақтов билан ёд этилмаган. Чунки у зот "Муҳаммад" яъни "тўхтовсиз мақталган" зотдирлар. Шу биргаликда у зот бошқалар сингари уйланадиган, уй юмушларини бажарадиган, яхши ишлардан хурсанд бўладиган, ёмон ишлардан хафа бўладиган инсон бўлганлар. Бу ҳақида Қуръони каримда шундай хабар берилган:\nАйтгин: "Мен ҳам сизларга ўхшаган башарман. Менга, шубҳасиз илоҳингиз битта илоҳ экани ваҳий қилинди .\nЯъни эй Муҳаммад алайҳиссалом уларга айтинг: мен ҳам сизларга ўхшаган бир башарман. Менда фаришталик ё илоҳлик сифатлари асло йўқдир, мен фақат Аллоҳ таоло билдирган нарсанигина биламан холос.\nШунга кўра у зотни Қуръон ва суннатда келган сифатлари билан васф қилишнинг ўзи мадҳ ҳисобланади.\nТўққизинчи одоб: Муҳаммад соллаллоҳу алайҳи васалламнинг хулқлари билан хулқланиш\nРасулуллоҳ соллаллоҳу алайҳи васалламнинг хулқлари мўмин киши учун одоб намунаси ҳисобланади. Қуйидаги одобларга риоя қилиб уларни ўзининг доимий одатига айлантириб олган киши Расулуллоҳ соллаллоҳу алайҳи васалламнинг хулқлари билан хулқланган бўлади:\n30. Кийимлари ва соч-соқолларини доимо ораста тутиш.\nЎнинчи одоб: Муҳаммад соллаллоҳу алайҳи васалламнинг саҳобаларини ҳурмат билан тилга олиш\nСаҳобалар деганда иймон келтирган ҳолатда Расулуллоҳ соллаллоҳу алайҳи васаллам билан кўришиб, мўмин ҳолида вафот этган кишилар тушунилади.\nСаҳобалар Расулуллоҳ соллаллоҳу алайҳи васалламдан Исломни қандай қабул қилиб олган бўлсалар, кейингиларга худди шундай етказиш йўлида молу-жонларини фидо қилган инсонлардир.\nҲадис илмларига бағишланган китобларда саҳобаларнинг ўн икки табақада эканлари баён қилинган:\nСаҳабаларнинг барчаларини пайғамбарлардан кейинги инсонларнинг энг афзали деб эътиқод қилиш ва уларни фақат яхши сифатлар билан ёдга олиш Муҳаммад соллаллоҳу алайҳи васалламга нисбатан одоб тақозоси ҳисобланади.\nЎн биринчи одоб: Муҳаммад соллаллоҳу алайҳи васалламнинг суннатларини ёйиш учун ҳаракат қилиш\nМуҳаммад соллаллоҳу алайҳи васалламнинг суннатларини инсонларга таълим бериб, уларнинг ёйилишига хизмат қилиш, у зотга бўлган муҳаббат ва эҳтиромнинг юксак намунасидир. У зотнинг ўзлари суннатларини аниқлик билан етказганларнинг ҳақларига дуо қилганлар:\nИбн Масъуд розияллоҳу анҳудан ривоят қилинади: Расулуллоҳ соллаллоҳу алайҳи васалламнинг: “Биздан бир нарсани эшитиб, эшитганидек етказган кишини Аллоҳ неъматлантирсин. Эҳтимол хабар етказилган киши эшитувчидан кўра фаҳмловчироқдир”, деяётганларини эшитдим. Термизий ривояти.\nШунинг учун ҳар бир мўмин киши Расулуллоҳ соллаллоҳу алайҳи васалламнинг ушбу дуоларига эришишга ҳаракат қилиши лозим.\nЎн иккинчи одоб: Расулуллоҳ соллаллоҳу алайҳи васалламнинг шаънларини ҳимоя қилиш\nРасулуллоҳ соллаллоҳу алайҳи васалламни ҳимоя қилиш у зотга бўлган муҳаббатнинг энг улкан аломатларидан ҳисобланади. Тарих китобларида саҳобаларнинг у зотни душман ўқларидан таналари билан тўсганлари баён қилинган.\nИбн Касир роҳматуллоҳи алайҳнинг "ал-Бидая ван-Ниҳая" асарларида қуйидаги ривоят келтирилган: Мушриклар асирга тушган Зайд ибн Дасина розияллоҳу анҳуни ўлдириш учун ҳарамдан ташқарига олиб чиқдилар. Шунда Суфён ибн Ҳарб у зотдан: эй Зайд сендан Аллоҳ номи билан сўрайман ҳозир сенинг ўрнинга Муҳаммад бўлиб биз уни ўлдиришимизни , сен эса уйингда бўлиб қолишни хоҳлайсанми, деди. У зотнинг жавоблари шундай бўлди: "Аллоҳга қасам ичиб айтаманки, Муҳаммад алайҳиссалом ҳозир ўз ўринларида бўлиб у зотга азият берадиган бир тикан қадалиши эвазига ҳам уйимда ўтирган бўлишимни истамайман"! Шунда Абу Суфён: Муҳаммаднинг саҳобалари уни яхши кўрганларидек, бирор инсоннинг бировни яхши кўрганини учратмаганман, деган.\nҲа, саҳобаи киромлар бошқа ишларда бўлгани сингари бу одобда ҳам барчага ўрнак бўлганлар.\nРасулуллоҳ соллаллоҳу алайҳи васаллам вафотларидан кейин эса душманларнинг бўҳтонларидан у зотнинг пок сийратларини ҳимоя қилиш ҳар бир мусулмонга лозим бўлади.\nЎн учинчи одоб: Муҳаммад соллаллоҳу алайҳи васалламнинг аҳли оилаларини яхши кўриш\nҲар бир мусулмон киши Расулуллоҳ соллаллоҳу алайҳи васалламнинг аҳли оилаларига нисбатан юксак эҳтиромда бўлиши, уларнинг номларини доимо ҳурмат билан тилга олиши лозим. Чунки уларни ҳурмат қилиш Расулуллоҳ алайҳиссаломга нисбатан одоб тақозоси бўлса, уларни эҳтиром қилмаслик у зот алайҳиссаломга азият беришдир.\nЎн тўртинчи одоб: Муҳаммад соллаллоҳу алайҳи васалламга салавот айтиб юриш\nМўмин кишининг муҳим одобларидан бири доимо Расулуллоҳ алайҳиссаломга салавот ва салом айтиб юришидир. Чунки бу мўминларга Роббиларининг буйруғидир:\nАлбатта, Аллоҳ ва Унинг фаришталари Набийга салавот айтурлар. Эй, иймон келтирганлар! Сиз ҳам унга салавот айтинг ва салом юборинг .\n"Яъни Аллоҳ таоло Ўзининг Набийсига раҳматини юборади ва ундан рози бўлади. Фаришталар у зотга мағфират ва шаънлари юксалишини сўраб дуо қиладилар. Шунинг учун сизлар ҳам эй Аллоҳ ва Унинг Росулига имон келтирган мўминлар, "Аллоҳумма солли ва саллим ала Муҳаммад" денглар, яъни, сизлар ҳам Муҳаммад алайҳиссаломни улуғлаб дуо қилинглар."\nАллоҳ таолонинг, фаришталарнинг ва одамларнинг салавот айтишлари деганда қуйидаги маънолар тушунилади:\n1. Аллоҳнинг салавот айтиши – у зотга раҳмат юбориши;\n2. Фаришталарнинг салавот айтиши – у зот учун истиғфор айтишлари;\n3. Одамларнинг салавот айтиши – у зотнинг ҳақларига дуо қилишлари.\nАллоҳ таоло барчаларимизни ушбу одоблар билан хулқланишга муваффақ қилсин.


Қасим-Жомарт Токаев ДХР ва ЛХР «квази-давлатлари» тан олинмаслигини маълум қилди – Газета.uz\nРоссия президенти Владимир Путин ва Қозоғистон президентиКасым-Жомарт Токаев Петербургдаги халқаро иқтисодий форумида, 17 июнь 2022 йил.\nLotinchada На русском языке 17 июн 2022, 23:47 Сиёсат Жаҳон\nҚозоғистон ўзини ўзи эълон қилган Луганск ва Донецк халқ республикаларини тан олмайди. Бу ҳақда 17 июнь куни 25-Петербург халқаро иқтисодий форуми (ПХИФ)да мамлакат президенти Қасим-Жомарт Токаев маълум қилди. Йиғилишда Россия президенти Владимир Путин ҳам иштирок этди.\nУнинг таъкидлашича, Қозоғистонда Россиянинг Украинадаги хатти-ҳаракатлари ҳамда ЛХР ва КХДР борасида турлича фикрлар мавжуд.\nЗамонавий халқаро ҳуқуқ Бирлашган Миллатлар Ташкилотининг низомидир. Бироқ низомда белгиланган иккита асосий тамойил энди бир-бирига зид бўлиб қолди — бу давлатнинг ҳудудий яхлитлиги ва миллатнинг ўз тақдирини ўзи белгилаш ҳуқуқидир, — деди Қозоғистон президенти.\n«БМТнинг асосчилари, афтидан, ўша пайтда буни ҳисобга олишмаган ва эҳтимол, атайлаб шу муросага келишган ҳамда ҳозир бир-бирига зид бўлган иккита тамойилни жорий қилгандир. Албатта, улар бир-бирига зид бўлиши биланоқ, бошқа тушунча пайдо бўлади. Айримлар давлатнинг ҳудудий яхлитлиги муқаддас тушунча, муқаддас тоифа дейишади. Бошқалар эса у ёки бу давлат таркибига кирувчи ҳар қандай халқ ўз давлатига эга бўлиш ҳуқуқига эга ва ўз хоҳишига кўра ундан ажралиб чиқиши мумкин, дея таъкидлайди», — деди Қозоғистон раҳбари.\nҚасим-Жомарт Токаевнинг айтишича, агар миллатнинг ўз тақдирини ўзи белгилаш ҳуқуқи бутун дунёда амалга ошса, ҳозирда БМТга аъзо бўлган 193 давлат ўрнига ер юзида 500 ёки 600 дан ортиқ давлат пайдо бўларди.\n«Албатта, бу тартибсизликка олиб келади. Шу сабабли биз Тайванни ҳам, Косовони ҳам, Жанубий Осетияни ҳам, Абхазияни ҳам тан олмаймиз ва катта эҳтимол билан бу тамойил, бизнингча, Луганск ва Донецк каби „квази-давлат“ ҳудудларга нисбатан ҳам қўлланилади», — деди у.\nҚозоғистон ташқи ишлар вазири Мухтор Тлеуберди апрель ойи бошида Қозоғистон Украинанинг ҳудудий яхлитлигини ҳурмат қилишини ва «на Қрим билан боғлиқ вазиятни, на Донбасс билан боғлиқ вазиятни» тан олмаслигини, чунки БМТ уларни тан олмаётганини айтганди.\nМарт ойида Ўзбекистоннинг собиқ ташқи ишлар вазири Абдулазиз Камилов Сенатдаги чиқишида Украинадаги ҳарбий ҳаракатларни зудлик билан тўхтатиш ва можарони сиёсий-дипломатик йўллар билан ҳал этиш зарур, деб ҳисоблашини таъкидлаган эди. «Ўзбекистон Украинанинг мустақиллиги, суверенитети ва ҳудудий яхлитлигини тан олади. Биз Луганск ва Донецк халқ республикаларини тан олмадик», — дея таъкидлагандиу.


Виртуал қабулхонага энг кўп мурожаатлар қайси шаҳар аҳолисидан келиб тушаётгани маълум қилинди » Ўзбекистон янгиликлари – Zamin.uz\nБош вазирининг виртуал қабулхонага келиб тушаётган мурожаатлар буйича статистик маълумотларни кузатиб бориш имконияти ёратилди.\nЎзбекистон Республикаси Бош вазири Шавкат Миромонович Мирзиёевнинг виртуал қабулхонаси – PM.gov.uz 2016 йил 24 сентябрдан фаолият юритмоқда. Ўтган икки ой мобайнида виртуал қабулхонага 217 мингга яқин мурожаатлар келиб тушди ва уларнинг 135 мингдан зиёди кўриб чиқилди, нафақат кўриб чиқилди, балки мурожаатчини қийнаётган саволларга жавоб берилди ёки мавжуд муаммолар ҳал қилинди.\nҚуйида бугунги кунгача бўлган (график кўринишдаги) қисқача статистик маълумотлар билан танишишингиз мумкин:\nЭнг кўп мурожаатлар Тошкент шаҳри аҳолиси томонидан юборилмоқда. Бу қисман, Интернет фойдаланувчиларининг ҳам энг катта қисми айнан Тошкент шаҳрига тўғри келиши билан ҳам боғлиқ.\nТеглар: устидан берилди статистик юритмоқда нафақат муаммолар\n19:12 / 10-04-2017\nПрезиденти девони масъул ходимлари Зангиота ва Янгийўл туманлари аҳолиси учун сайёр қабул ташкил этди\n08:37 / 10-04-2017\n12:04 / 08-12-2016


Байден Суриядаги «Исломий давлат» раҳбари йўқ қилинганини эълон қилди\nАмерика махсус топшириқли отряди Суриянинг Идлибида радикал кучларга қарши сўнгги икки йилликдаги энг жиддий амалиётини ўтказди. АҚШ президенти Жо Байденнинг маълум қилишича, амалиёт давомида ИШИД етакчиси Абу Иброҳим ал-Ҳошимий ал-Қурайший ўлдирилган.\n«Кеча тунда АҚШ ҳарбийлари менинг буйруғим билан Сурия шимоли-ғарбида Америка халқи ва иттифоқчиларимизни ҳимоя қилишга қаратилган контртеррор операциясини муваффақиятли равишда амалга оширишди. [...] биз жанг майдонида ИШИД раҳбари Абу Иброҳим ал-Ҳошимий ал-Қурайшийни йўқ қилдик», — дейилади Жо Байденнинг баёнотида.\nБундан ташқари, Байден твиттер аккаунтида ўзи, вице-президент Камала Ҳаррис ва президентнинг миллий хавфсизлик бўйича жамоаси аъзолари акс эттирилган фотосуратни жойлаштирди. Суратга изоҳда улар ал-Қурайшийни йўқ қилиш операциясини кузатишаётгани айтилган.\nАл-Ҳошимий ал-Қурайший 2019 йил кузида, Абубакр ал-Бағдодийнинг ўлимидан кейин (уни ҳам америкалик ҳарбийлар йўқ қилган) ИШИД халифаси сифатида эълон қилинганди.\nИдлибда, Туркия билан чегара яқинидаги Атме шаҳрига уюштирилган рейдда, дастлабки хабарларга кўра, жами 13 киши ўлдирилган.«Оқ каскалилар» ташкилоти маълумотига кўра, Атме яқинидаги уйга қилинган ҳужум оқибатида ҳалок бўлганларнинг олти нафари болалар, тўрт нафари аёллар.\n«Оқ каскалилар» ташкилоти маълумотига кўра, Атме яқинидаги уйга қилинган ҳужум оқибатида ҳалок бўлганларнинг олти нафари болалар, тўрт нафари аёллар.\nҚароргоҳи Лондон шаҳрида жойлашган Сурия инсон ҳуқуқлари бўйича мониторинг маркази эса тўрт бола ва уч аёл ўлдирилгани ҳақида маълум қилган.\n«Франс-пресс» агентлиги шахси сир сақланишини истаган америкалик амалдорга таяниб хабар қилишича, ал-Қурайший жанг вақтида ўзини портлатиб юборган ва натижада унинг хотинлари ва болалари ҳам ҳалок бўлган.\nThe New York Times нашрининг ёзишича, амалиётда йигирма нафар махсус хизмат аскарлари, ҳарбий вертолётлар ва дронлар қатнашган.


Таиландда 150 мингдан ортиқ киши марҳум монарх шарафига мадҳия ижро этди\n18:36 / 22.10.2016\nТаиланднинг марҳум қироли Пхумипон Адульядет шарафига қироллик мадҳиясининг янги версиясини куйлаш учун Бангкокдаги Катта сарой ёнига 150 мингдан ортиқ киши тўпланди. Бу ҳақида Daily Mail нашри хабар берди.\nМанбага кўра, қора кийим кийган кишилар мадҳияни ёзишда иштирок этиш мақсадида Санам Луанг "қироллик парки"гача автобус ва қайиқларда, шунингдек пиёда етиб келишган.\nПолиция маълумотига кўра, Санам Луанг ва унинг атрофида 150 мингдан ортиқ киши тўпланган.\nТашкилотчиларнинг сўзларига кўра, мадҳиянинг янги версияси мотам даврида мамлакатнинг барча кинотеатрларида сеанслар бошланишидан олдин намойиш қилиш учун ёзиб олинади. Ушбу видеороликни томошабинлар туриб кўришлари керак бўлади.\nмадҳия мотам Таиланд аҳоли Катта сарой


01:36 30 Октябр 2020\n14:14 22.05.2019 Ҳавола олиш\nЭлектр энергияси – бу иш ўринлари дегани. Ўзбекистонда барчани иш билан таъминлаш учун яна нечта АЭС керак? – эксперт фикри.\nТОШКЕНТ, 22 май – Sputnik. Ўзбекистон ривожланиши учун яна қанча электр қуввати-ю нечта АЭС қуриш керак? Ушбу саволга россиялик шарқшунос, сиёсатчи Дмирий Верхотуров жавоб берди.\nЯқинда Ўзбекистон президенти Шавкат Мирзиёев Андижон вилоятига бўлган ташрифи чоғида GM Uzbekistan заводидан 10 мингта иш ўрни ташкил қилишни талаб қилди. Сабаб - бугунги кунда Андижон аҳолиси орасида ишсизлик даражаси 30%ни ташкил қилмоқда. Бу 400 минг киши дегани. Улардан 283 минги иш қидириб хорижий давлатларга кетган бўлса 134 минги ўз юрида қолмоқда. Уларга иш ўринлари керак.\nДунё тажрибасидан келиб чиққан ҳолда шуни айтиш мумкин-ки, замонавий саноат корхонасида бир иш ўрнини таъминлаш учун йилига 40 минг кВт/соат энергия керак бўлади. Масалан Россиянинг жанубий вилоятларида ҳар бир ишчига йилига айнан шунча миқдорда электр энергияси тўғри келади. Марказий ҳудудларида эса – 45,4 минг кВт/соат энергия керак.\nАҚШда эса ҳар бир ишчига йиллар энергия харажати - 55,2 минг кВт/соатни, Австрияда – 46 минг кВт/соатни ташкил қилади. Муайян мамлакат ва ҳудуд учун ушбу кўрсатгич, иқлим шароити, саноат мураккаблиги ва бошқа кўрсатгичлардан келиб чиққан ҳолда турлича бўлиши мумкин.\n“Шуни аниқ айтиш мумкин-ки, одамларни саноат соҳасида банд қилиш учун - соҳани етарли миқдорда электр энергияси билан таъминлаш керак. Энергия таъминотига кафолат бўлмаса – инвесторлар ҳам ўз лойиҳаларини бошламайди”, - дейди эксперт.\nОддий ҳисоб-китоб билан аниқланганда, келажакда Андижон вилоятида 400 минг иш ўринлари яратиш учун эса йилига 16 миллиард кВт/соат электр энергияси керак. Бу Ўзбекистонда ишлаб чиқарилаётган жами электр энергиясининг 26% ёки 4/1 қисми дегани. Бунга эришиш учун Андижонда ишлаб чиқарилаётган электр энергияси ҳажмини кескин ошириш керак. Масалага бутун Ўзбекистон миқёсида қараладиган бўлса, янада кўпроқ электр энергияси керак бўлади.\nЎзбекистонда “Росатом” Ўзбекистонда қураётган биринчи АЭС 2028 йилда қуриб битказилади. Унинг иккита блокининг умумий қуввати - 2,4 гигаватт-соатни ташкил қилади. Бир йилда ушбу электр станция 17,4 миллиарда кВт/соат энергия ишлаб чиқариш қувватига эга бўлади. Шартли равишда, қурилаётган АЭС 435 минг кишини иш билан таъминлайди, дейиш мумкин.\nМеҳнат вазирлиги эълон қилган статистикага кўра, бугунги кунда Ўзбекистонда ишсизларнинг умумий сони 1 млн 368,6 минг кишини ташкил қилди.\nАлбатта, ушбу фуқароларнинг барчаси ҳам саноат соҳасида ишламайди ва бунинг иложи ҳам йўқ. Республикага қишлоқ хўжалиги ҳам, хизматлар соҳаси ҳам керак.\nАгар ушбу ишсизлардан дейлик 30 % - 410 минг киши, келажакда саноат соҳасида ишласа уларга йилига 40 минг кВт/соатдан энергия керак бўлади. Қолган 70 % - 960 минг киши бошқа соҳаларда ишласа – уларга 13 минг кВт/соатдан энергия керак бўлади. Ҳисоблаб чиққанда яқин йиллар ичида Ўзбекистонда электр энергияси ишлаб чиқаришни 28,8 миллиард кВт/соатга (+47 %) ошириш эҳтиёжи пайдо бўлади.\nЯъни Ўзбекистоннинг электр энергиясига бўлган эҳтиёжини қондириш учун камида яна битта атом электр станцияси керак бўлади. Хорижда ишлайдиган ўзбекистонликлар қайтиб келганидан сўнг (улар албатта қайтиб келади) уларга ҳам иш ўринлари керак бўлади. Бунинг устига Ўзбекистон аҳолиси сони илдам ўсиб бораётганини ҳам унутмаслик керак.\n“Менинг фикримча, Ўзбекистонга умумий йилллик қуввати 87,3 млрд кВт/соат бўлган яна 8-10 та ВВЭР-1200 турдаги энергоблок керак бўлади. Бу 5та АЭС дегани.Ўшанда барча ишсизларни етарли даражада иш билан таъминлаш имкони пайдо бўлади”, - деб хулоса қилади Верхотуров.\nЎзбекистон келажакда, барибир, электр энергияси ишлаб чиқариш соҳасини ривожлантириш йўлидан боради. Табиий шароит, дарёлар суви, табиий газ ва кўмир ресурслари камайишини ҳисобга олган ҳолда, атом электр станциялари – узоқ муддатли истиқболда, энг ишончли электр манбаи бўлиб қолади.\nАлбатта АЭС қуриш, ундан фойдаланиш - бу оддий иш эмас. Ушбу соҳа ҳар бир техник шарт ўта жиддий ёндашувни ва унга амал қилишни талаб қилади.